Indhahaygii Meeye | Maalmahanews\nJanuary 22, 2016 - Written by admin\nWaa gabadh ku jirta xilligii waxbarashada dugsiga sare, waxay ka soo jeeddaa reer diimeed quraan ruug ah, dhererkeedu waa gobol, midab ka aabbaheed bay ka raacday oo waa maarriin ka dhalaala, waa gabadh jimcoon oo isku dhafan, waxa ka muuqata ladnaan baahsan oo illaa caruurnimo soo taxan, timaheeda maan arag laakiin waxa la xisaabiyaa dhinaca quruxda. Waxay ahayd gabadh aad u samir badan oo qabna leh, may jeclayn nolosha ayaayuf ka ah, hammigeedu wuxuu ahaa guri rays leh oo cagaaran iyo caruur qurxoon. Dhawr goor way ku gacan saydhay shukaansi gacan togaalayn ah waanay ka gaashaamatay nolol ku meel gaadh ah.\nWaxay la nooshahay hooyadeed iyo aabaheed, reer kooda iyadaa ugu weyn, waa curad isha lagu hayo, iyana taas way og tahay. Hooyadeed waxay ku tidhaah daa; “hooyo adigaannu kaa sugaynaa abaal iyo baannashaba” waxa lagu layliyey wax qabso waxna noo qabo. Odayga aabbaheed wax buuran gacanta kuma hayo waa shaqaale dawladeed oo mushahar caato ah qaata, wuxuu u badan yahay masaajid ka iyo safka hore.\nYaasmiin Waqti duhura ayey ka soo baxday dugsiga sare ee Faarax Oomaar ee magalaada Hargeysa, in kastoo cadceed aad u kululi jirto, waad garan kar taa xilli duhura oo huur iyo kulayl ba jiro, ardaydu buugta ayey dhafoorka saaraan wiilal iyo gabdho ba, iyagoo raxan raxan ama laba lababa u sheekaysanaya.\nYaasmiin waxay aad u jeclaan jirtay inay kali ahaato, haddii laga tagi waayo waxay sheekada ku darsan jirtay Ubax oo ay isku gedo ahaayeen. Waxay soo hormartay Fooqii Jinka, ee marka la hormarayo shaydaan ka hoos iyo korba loo naari jiray, iminkana ah Imprial Hotel, waxay doonaysaa inay raacdo baska Jigjiga yar.\nWaxay soo gaadhay halkii ay baska ka raaci jirtay ee gidaar ka Wasaaradda Xanaanada Xoolaha, waxay madaxa galisay kolay qaad oo aan suuq badan haysan oo islaan la yaidhaahdo Xaawa ay xoogaa (Da’dar) ah ku iibiso, da’dartu waa nooc ka mida jaad ka Itoobiya. Islaan ta maalin kasta way isa sii salaamaan, islaan tuna way iska jeceshayhay Yaasmiin, waayo islaamuhu way jecelyihiin hablaha iska dhukusa.\nBaskii aad buu u raagay, oo maxaa ku dhacay tolow baska, dee maxaa ku dhici lahaa Xisbiyaa kiraysanaya hadday doonaane waligaaba sug. cadceediina aad bay ugu soo dhawaatay Yaasmiin, iyo Xaawa qaad lay, buugaagteeda ayey isku babisay, aad bay u dhididay illaa uu ka soo dagay timaheeda, kana soo dareeray qoorteeda dheer isagoo sii dhex mushaaxaya labadeeda naas iyadoo dareemaysa qabow iyo neecaw macaan markay is babiso.\nGoor danbe ayaa meesha waxa isa soo yuubay nin da’da dhexe ah, gadh madoobe xooggan ah, Xaawa qaadlay ayaa habaryar u ah, gaadhiga ka muu soo dagin dhinaca ayuu ugu soo qabtay, isagoo salaamaya Xaawa illeen waa habar yartiiye, laakiin salaantu way ka shisheysaa. Xaawa way yaabban tahay, waayo waligeed inuu dhaafo mooyee muu soo ag istaagin, maantase waa waji cusub iyo bariido cusub. Ishiisu way dhaafsan tahay meelaha kan dhaw. Xaawa waxa niyaddeeda ku soo dhacday inay ku tidhaahdo inanta ii qaad, oo waaba jaanis ka uu rabo alla nasiib badanaa. Wali guri aad rabtay roob ma ka gashay?\nMarkaasay tidhi; hooyo “inanta ii sii qaad” reer magaalinimo ismu qaddimin uu yara aamusay markaa suu yidhi walaal xaggaad daggan tahay, waxay tidhi walaal Jigjigayar, hadddana inyar buu aamusay oo is yara afuufay calaashaan yaan lagaa garan, hadda iyadaa buu u socday oo xagguu u socday haddaa? Wuxuu u socdaa waa Yaasmiin oo gacan xalaali korisay jidh xalaala oo dubaaxinayana la fadhida Xaawa qaadlay agteeda.\nGoor danbuu yidhi ina mari walaal, markaasay haab haabatay buugaagteedii, Xaawana labada dhaban ka sii dhun katay. Gaadhigii bay kursiga danbe dabada saartay, isaguse wuxuu jeclaa xagga hore, oo waayo? Dee qoortaa ku daashay siduu kolba u qooraansanayo, shilna uu ka baqayaa, muraayadda dhexe ayuu ka la socdaa, wuxuu aad u egayaa labadeeda bishmood ee muudsiga ku fiican, iyo wajiggeeda oo uu aad uga helay. Wuu jeclaan lahaa inay hagoogtu ka yara xumaato oo uu halkaa ka qooraan sado laabteeda iyo qoorteeda, balse way gaashaaman tahay, waana gabadh digtoon.\nMagacii iyo muuqiiba laysu baray, laysna toyey, aabbaheed iyo adeeradeed ba uu gartay, ka qoray lanbarkii, goor danbe ayey gurigii gaadheen, markaa suu yidhi; oo dhawaa gurigu, markaasay tidhi haddaan baska soo raaci lahaa mar horaan iman lahaa ee waad sheekaynaysay.\nGoor habeennimo ah oo ay isu diyaarisay hurdo ayuu soo wacay lanbar kiisa waxay ku qoratay Sheeko, iyadaa ula baxday oo maxay Sheeko ugu bixisay? Maaliin tii uu soo qaaday ayey yara karahday oo uu aad sida idaacadda ugu fatahay sidaa awgeed bay ugu qoratay Sheeko, telafankii ayey ka qabatay. Salaan iyo salaan teed ka dib wuxuu bilaabay inuu warkiisa iyo noloshiisa aad uga warramo si loo aamino.\nWuxuu u sheegay inuu reer USA yahay, isla markaana uu yahay aasiyaan reer Hargeysa ah, inuu guursaday gabadh inaadeertii ah balse ay kala tageen, wax caruurana aanay u dhalin. Yaasmiin waxay weydiisay magaciisa oo saddexan waanuu u sheegay waxayse ka heshay magaciisa koowaad oo waa Mukhtaar.\nMagacii Sheeko Mukhtaar ayey ku baddashay, waxaanay abuurtay jawi lagula sheekaysan karo, oo aad u daggan, inta badan Mukhtaar baa soo waca iyaduna waa jawaabe fiican oo la gorfaysa hadba hadalka siduu u soo dhigo. Waxay jeceshay diinteenna macaan kamuu waalin wuxuu la wadaagay fikirkeeda diiniga ah, waxa kasta dhinaca diinta ayey ka eegtaa isaguna kama hor yimaaddo.\nMuddo toddoba bilood ah ayey sheekaysteen, si fiican ayey ugu bogtay, waana ninkii ay ku riyoon jirtay, waxay u aragtay inay heshay nin keedii, daal danbe iyo haasaawe danbana in laga gudbo way u bislaatay. Wuxuu soo bandhigay guur, si fiican oo gobonnimo leh ayey uga ajiibtay, waxa loo ballamay in la bilo oo la ballaysimo maysin lagu kulmo, iyo madal barkhadeed.\nMeher kii qarniga iyo aroos kii saban ka ayuu isu barkiyey, qaar kamida ardaydii Faarx Oomaar waxay ahaayeen kuwo la qaybsada farxadda Yaasmiin. Guri fiican oo aad u qurux badan ayuu dajiyey, gaadhi iyadu iska leedahay iyo hablo u shaqeeya, ayuu ku xeeray. Ma cidlooto gurigeeduna waa guri qaran nolol aad u wanaagsan ayuu abuuray runtii. Ismay odhan habeen ayey dhibaato kaaga imanaysaa Mukhtaar laakiin bahal caydhin ma daayo ninna caaddii ma baajo.\nWaxa soo baxay wajigii runta ahaa, iyo dhaqankii uu qarsanaayey, habeen walba gurigu waa ku cidla Yaasmiin, quruxeey ba’ illeen quruxdu waxay qiimo leedahay marka lagula joogo, waliba ta dumar ka. Habeen walba waa u soo jeed, iyadoo xammaaladdii xidhan oo gurigii uunsigu is dhaafayo ayey sariirtta kolba dhinac ka eegtaa, xaggan isu rog ma joogo, xaggan u jiifso adaa sheegaya, oo xaggee buu qabtay tolow? Magalaada miyaanu joogin? Mayee uu joogaa meelna muu tagin oo haddaa xammaaladdan bilaa badhan ka ah ee waxa wanaagsan ku dhex jiraan, iyo waxan oo diirimaad iyo kulayl ah, muxuu ugu iman waayey, khrash ka faraha badan ee baxay ayaa igaga daran, quruxda Yaasmiin.\nIn muddo ah ayey ku jirtay inay kaligeed soo mutaxnaato, gaadhigii daaqadda soo istaagaba waa isagii mayee maaha, habeen ka mida habeennada badan ee Yaasmiin ku dheeraday ayey wacday markaa suu ka qabtay lana hadli waayey, waxay maqashay cod aad u hooseeya oo uu lee yahay aamus aamus waxay is waydiisay yuu aamusiinayaa? Muxuu kuula hadli waayey? Mooyi ama mooji.\nDhaqan ka wanaagsan ee dumarka Soomaalidu waa waxay dheeryihiin dhiggooda, gurigaa waxa jooga ilaaliye xoog badan oo fitir iyo faatir u kala tuuraya wixii loo diro, amaba ay u yeedhan karto, waayo qofka shaqaalaha ah ee jilicsani amarka uu u nugulyahay. Ama illayn waa xore kabaheeda intay xidhato ayey iska soo dukaan san kartaa sidiisa, laakiin haween keennu waa gob, ee innagaa gumayna.\nQaad kuma oga, balwadna kalana umuu sheeggan, waa ninkii ayaadaha quraanka la akhrinayey, haddana Yaasmiin wax walba waxa kaga daran, sariirtan iska giigsan ee aan habeenna go’eedu jactadayn. Dumar ku waa cajaa’ibe waxa loo sheegay in ninkeedu naago ku xidhan yahay oo la tunto, ma naago kalaa waa heblaayo iyo heblaayo waaba ceeshow milixdii, waa dadkii ay isugu dhawaayeen nolosha.\nWarwar badan ayaa soo food saaray ma naag waxan taqaannaa, aqoon daaye mabay filayn sheekadan. Habeen walba waa u soo jeed, waxay dareemaysaa xanuun badan oo nafsaani ah. Subaxa hore ayuu guriga ku soo dhacaa isagoo daallan oo xalay laysu dhiib dhiibay.\nDumar ku waa gobe waxaas oo dhibaato ah oo ay ninkeeda ku qabto hooyadeed ma oga, waxba ma sheegaan markay ku rabaan marka kalana adaa ii sheegi waxay sameeyaan. Mukhtaar habeenno is xiga ayuu gurigiisa fiid yimi xoogaa gogashuna iska yara jactadday, Yaasmiinna way cokonayde ilaahay ballankii ay barqo iska toostay. Sidii dhaqan ku ahaa quraac beer ah oo kulul ayey wadaageen, Yaasmiin waxay farxad badan ku qabtaa gurigeeda iyo nolosheeda, Mukhtaarse telefoonadaa ku badan iyana way aragtaa. Way xanuun badan tahay markaad nolosha la wadaagto qof aan kula jacayl iyo dareen ahayn.\nMiyuu waan toobayaa, habeen walba waa u guure. Yaasmiinna waa u galgalasho, waxay nafteeda ku hiiftaa Xaawa qaadlay iyo galabtii uu ka soo qaaday kolaygeedii, waxay aad u xasuusan tahay noloshii Faarax Oomaar iyo sidii loo jeclaa, wacnaan lahaydaa in maalmaha dib loo celiyo, fiicnaan lahaydaa inuu qofku u noolaado siduu isagu jecelyahy, adduunyooy, adduunyo. Waxa guursaday nin ninna maqabo oo ninkeeda sawka magaalada jooga maaha, iyada uma joogo dar kale ayuu u joogaa, oo nin ka ma waxbaa ka siya?\nMay dhalaal ma qabo, sidan ayaa la fiican inuu u noolaado, naagtii horaba waxay kaga carartay cibaaradan. Yaasmiin waa qof aad u edeb badan waana ta keentay inuu waxbaba iskaga tirin waayo, xataa umay sheegin dhibaatadeeda hooyadeed, ceebbay la tahay inay ninkeeda ka dacwooto, waaba ceebe.\nWaxa dhimatay Yaasmiin habaryarteed, subax bay ka jarmaadday gurigeedii waxay afka saartay xaggaa iyo geed ka dheenta si ay uga soo qayb gasho tacsida. Goor duhuradii ah ayey gaadhay marxuumaddii oo la aasay, ducadii iyo quraan akhriskii ayey dhinaceeda ka gashay, toddoba maalmood oo gogosha tacsidu taallo ayey iyana la fadhiday gogoshii tacsida.\nMukhtaar hawshiisuu wataa, waxba ka qalali maayaan, wixii dhintay yeelkooda, goor fiid cawl ah ayuu gurigii Yaasmiin u soo hullaabtay, waxa la socota Rooda, oo Roodi waayo? Waa gabadh Soomaaliyeed oo uu la saaxiibey gurigana la yimi. Qaraam iyo qiiro ayaa lagu qayilay heesaha qaarbay la jiibanaysaa, waynakaa haddaba, waynakaa. Hoosta wuxuu ka leeyahay ha soo noqon, daari kugu duntay Yaasmiineey habaar buu hoosta uga miisayaa.Iyadoo qaad kii la dhammaystay, la cadayday, dabadeedna darmadii la tagay, oo la baashaalayo ayey gurigeeda timi inkaar ku dhcaday xagay ka timi? Waxay ka timi tacsidii ma ila socota? albaab ka hore ayey iska furtay. Gurigu waa fooq markaasay alaab yaroo ay sidatay sii dhigatay jikada, jaran-jarrada ayey fuushay qolkeedii hurdada ayey beegsatay, intaanay galin ayey maqashay taah, yaab tay naa malaa waa dhahaaga, markaasay haddana maqashay guux hoose, markaasay tidhi naa ma jinbaa cuudu billaah, indhahay ku dhufatay kabo dumar oo horteeda yaalla.Indha madoobaad iyo yawmal ciqaab ayey indhaha saartay, oo maxay saartay? Waxay saartay Mukhtaar oo feedho qaawan iyo Rooda oo bilaa keeshali ah.\nNaftu orod bay kugu aammintaa, cagaha ayey wax ka dayday oo maxay samayn\nlahayd hadii aanay cararin? Waxay dooratay dariiqii ugu habboonaa, haday qayliso qaylo iyo buuqba waa loo hayaa, hadday daagalanto Mukhtaar iyo saaxiibtiis biyo u kabban maayaan.\nMukhtaar fadhiga ka muu kicin oo muxuu uga kacayaa, waa nin badheedhaye bal muu cirka jeex soo dumo, booliiska Ohaayo ayaa waxba ka qaadi waayey oo isa soo dhaafiyey. Riwaayad uu ka ballabay nin kani. Saqdii dhexe ayuu Rooda qaaday oo geeyey meeshii ay jiifsan jirtay, oo tiina meeday? Mooyi waa tii carartay furuq loo keen, waar waxaas ayaa nala daba dhigay, hoos buu u guuxayaa Mukhtaar, wuxuu hoos u hiifayaa Yaasmiin.*********************************************************\nYaasmiin koomo ayey gashay, dhakhtar ka weyn ee Hargeysa ayaa la dhigay, Mukhtaar halkaas ayuu ku booqday indha adagaa ayaad hoosta ka leedahay. Lacag ayuu ku furfuray odayaashii, xaal gola jooga ayuu dhigay, xeeladna waa isticmaalay. Duduuc iyo duco ayaa lagu soo celiyey Yaasmiin, waa nin kay ogayd caloosha waxay ka leedahay, aabahaana waa miskiin adeer rumana malihid, walaal aad irkato oo kaa waynina ma jiro.Yaasmiin Haddeer uur bay leedahay toddoba bilooda, waxay u yeedhatay walaasheed oo midi u dhaxayso, amaba tii reer ka ugu yarayd, ma yaree waa gabadh 16-jir ah oo is buuxisay, si fiicanna u cammiran. Hodan waa galaas ka siddeedaad ee dugsiga hoose dhexe 31-ka May, karti iyo karaamaba way leedahay, waana baarriyad wanaagsan oo hayelsan.Hodan waa inan yar oo wanaagsan, waxay gurigan u timi inay walaasheed oo uur leh caawiso. Mukhtaar si fiican oo ayuu ugu soo dhaweeyey guriga, iskuulka isagaa geeya kana soo qaada, markay adeega doonayso isagaa sii qaada, waji furan ayuu tusay. Marar ka qaar kood Tiifiiga ayuu iskala daawadaa, aad bay isu sheeko barteen.\nHodan maalmihii guriga ay timi way ka qaloon jirtay, haddase kama qalooto. Isaga qudhiisu intan danbe guriguu u batay. Dumarka markay uurka leeyihiin waxa ku dhaca wax la yidhaahdo “Jajabow” Yaasmiin ayuu Jajbaow haleelay, markiiba Mukhtaar baa la booday dhakhtar ka ayuu kula orday, iyana waa uguboo may odhan waar ma dhawi, foolna ima hayso. Habeen kii bay dhakhtarkii u hoyatay.\nMukhtaar iyo Hodan oo kaliya ayaa gurigii ku soo hadhay, Tiifiiga ayey iska daawadeen, wuxuu ka qaaday Moobilkeeda si hoose oo aanay dareemayn ayuu u damiyey, kiisuna waa u dansan yahay, Hodan wax dooc iyo dareen ah kuma jiro waxay ka fikiraysaa walaasheed, Yaasmiin.\nMukhtaar, damac baa galay, haa wuxuu damaaciyey bilcantan yar ee ag fadhida, uu u soo gurguurtay gabadhii yarayd ee Hodan, inan yar oo ugub ah, oo uu walaasheed qabo, ayuu isu soo qaawiyey, waxaase xanuun badan kalsoonida uu tusay Hodan, iyo siduu u soo weeraray. Hunguri xumaa, hungurigee, maxaa xun qof ku hadduu baasaboor haysto lacagna haysto maba xuma.\nHodan ayuu dagaal cir iyo dhul ah ku qaaday, Hodan may noqon hebad layska salaaxo oo laga muraadsado, way diiday. Dagaal adag ayuu ku qaaday, way haysan kari wayday wexeedii yaraa, oo miyey ka haysan gartaa 40-jir buuxsamay oo laf iyo ludba buuxa. Bannaan ka ayuu dhigtay oo waliba uu raqay sida waraabaha yur, yur, yur waa ba waraabe, waraabahaa dhaama kan.\nTelafankii ninku uu xidhan yahay, kii Hodanna khadkaba kuma jiro, gurigiina shil baa ka dhacay. Yaasmiin labadii telefenba way ku daashay siday u soo wacaysay waagii baa galalac yidhi. Dareen baa galay Yaasmiin waayo waxay taqaannaa Mukhtaar, wadnuhu gaw, gaw, gawdaasuu hayaa, bal adigu qiimee hooyo uur leh oo haddana dhibaataysan. Gurigeedii ayey nabad timi, waayo waxay haysataa fure aayar bay iska soo gashay, juuqna oo haddana jaaqna, jaranjarrda ayey soo qabsatay, illaa ay ka imanaysay xagga sare ee guriga.\nGuriga waxa ka jira xaalad argagax leh. Hodan oo bayhooftay, toban jeerna gidaar ka uu ka soo jaray, looma warramin labadeeda indhood ayey wax ku aragtay .Go’aan adag ayey qaadatay, waxay u dagtay raarta hoose ee aqal ka, kijada ayey hoosta ka soo xidhatay, gaas ayey madaxa iyo oogada oo idil ku rushaysay, kabriid bartan yaalla ayey madaxa saartay bug, hayaay, hayaay, hayaay, hayaay, cid u gurmata may helin, oo waayo? Waxay joogtaa dabaqa hoose, Halkaasay ku huruushootay, Yaasmiin.\nHodanna way dareen tay qaylada walaasheed, xagga hoose ayey u soo dagtay waxay garaacday kijadii oo miyey furmaysaa, sawtii hoosta ka xidhnayd, Mukhtaar baa caawiyey oo laad ku furay.\nMarkii ay labada indhood ka qaadeen iyada iyo Mukhtaar dhimashada Yaasmiin, laba go’aan ayey kala qaateen, Mukhtaar kabo la’aan ayuu guriga kaga baxay, Hodanna way isku dul gubtay walaasheed. Mukhtaar isla subaxiiba Itoobiya ayuu gaadhi u raacay dibna looma arkin. Hooyadii dhashay labada hablood markii loo sheegay geerida hablaheeda waxay tidhi “Indhahaygii meeye”.\nFacebook Maxamed Aadan Tarabbi,


Orodyahanka Ree Jamaica Ee Usain Bolt Oo Weerar Ku Qaaday Louis Van Gaal:Anigu Waligay Manchester United Umaan Ciyaareen Iyada Oo Van Gaal Uu Tababare U Yahay – STAR FM SOMALIA\nOrodyahanka ree Jamaica ee Usain Bolt ayaan wax sir ah ka dhigan in uu maalin uun u ciyaaro kooxda Manchester United laakiin boqorka orodka ee Bolt ayaan waligii Man United u ciyaareen inta uu Van Gaal tababare ka yahay Red Devils. Bolt ayaa sheegay in uu jawaab u yahay gool yaraanta Man United wuxuuna kalsooni ka muujiyay in uu si fiican kubbada u maamuli lahaa isla markaana uu si deg deg ah ula ordi lahaa.\nUsain Bolt oo ka hadlaya in uu kubbada cagta Man United u ciyaari lahaa ayaa yidhi: “Anigu waxaan filayaa in aan ku qurux badanahay, sababtoo ah anigu waan ku haboonahay, waan deg deg badanahay, waxaan awoodaa in aan kubbada maamulo iyo in aan fahmi karo ciyaarta oo dhan”.\nVan Gaal ayaa sheegay markii ay Man United guusha ka soo gaadhay Liverpool in kooxdiisu ay ku guulaysan karto horyaalka Ingiriiska laakiin Bolt ayaa si xun u dhaliilay haanka ciyaareed ee Van Gaal wuxuuna muujiyay in aanu ka hoos shaqeeyeen tababaraha ree Holland.\nBolt ayaa yidhi: “Waa hagaag, aniga oo fiirinaya sida uu Van Gaal yahay, anigu ma filaayo in aan waligay dooni lahaa in uu Van Gaal tababare ii noqdo, sidaa daraadeed waxaan filayaa in aan arintaas iska joojin lahaa ilaa inta uu tababare cusubi imanayo”. Bolt ayaa sidan u sheegay warbaahinta.\nMan United ayaa hadda kaalinta shanaad kaga jirta horyaalka Ingiriiska iyada oo 7 dhibcood ka danbaysa kooxda horyaalka hogaaminaysa ee Arsenal, waxayna sabtida Old Traffrod kula ciyaari doontaa kooxda Southampton.\nChris Smallingo Oo Amaanay Da’yarka Kooxda Man United Ee Cameron Borthwick-Jackson


Beautiful Horn of Africa: Soomaali Galbeed Xoriyadeedu Wey Muuqataa\nHadda kahor waxaa layidhi dagaal-ooge Soomaaliyeedoo tun weyn ayaa booqasho ugu tegay Madaxweynihii hore ee Kiiniya Daniel Toroitich Arap Moi. Wuxuu ugu tegay gurigiisa loo yaqaan Kabarak ee kuyaal magaalada Nakuru ee dooxada Rift. Madaxdii iyo waxgaradkii qabiilweynaha Ogaadeen ee kudhaqan Kiiniya ayaa aad uga xumaaday qaabilaadda Madaxweynaha uu gurigiisa ku qaabilay nin dagaal-ooge ah. Haddaba, waxaa Madaxweynaha kasoo baxay sir aan horey loo maqal; wuxuuna odayaashii usoo martiyay ku yidhi: "Nimanyahaw waa adinka ii arka inaan idiingefaye bal idhageysta". Asagoo hadalkiisa halkii kasii ambaqaadaya ayaa wuxuu kuyidhi: "Hadda kahor ayaa anigoo ah Madaxweyne Kuxigeen, matalayana dawladda Kiiniya ayaa waxaan kaqeybgalay shir saddexgeesood ah oo ay wadajir iyo iskuduubni isaga kaashanayeen boqortooyada Itoobiya, dawladda Kiiniya, iyo Jamhuuriyadda Soomaaliya; shirkaaso lagu lafaguraayey sidii laysaga qaban lahaa qoyska Ogaadeen ee kubaahsan Itoobiya, Kiiniya, iyo Soomaaliya iyo sidii looga hortegi lahaa siyaasaddiisa ku saleysan xornimo udirirka. Haddaba maanta oon Madaxweynaha Kiiniya ahay, waad aragtaan halkaan idiingaarsiiyay".\nHaddaba xilligani uu Moi Madaxweyne Kuxigeenka ahaa, waxaa talada Kiiniya hayey odeygii la odhanjiray Mzee Jomo Kenyatta kaaso ummadda soomaaliyeed ee kudhaqan dhulka sabanadii hore loo yaqiin NFD udiidi jiray kana hor istaagi jiray nooc kastoo horumar ah: ha ahaato dhaqaale, waxbarasho, caafimaadka, iyo siyaasadda guud. Kenyatta door weyn ayuu kacayaaray dhabarjebinta qoyska Ogaadeen haddana Moi waa tegay oo waxaa xukunkii Kiiniya boobay ninka ay Kenyatta isku heybta yihiin ee loo yaqaan Mwai Kibaki.\nDhanka kale, xukuumadihii soo maray Soomaliya waxaan ka ahayn dawladdii militeri ee uu madaxda ka ahaa Maxamed Siyaad Barre, sidoodaba, Ogaadeenka way iska ilaaliin jireen. Xukuummadihii Cabdirashiid, tii ina Cigaal, iyo tii Cabdirisaaqba, Ogaadeen wuu ka oomanaa. Haddaba saddexdani xukuummadood midkood ayuu ahaa kii kaqeybgalay shirka Moi uu horey uga qeybgalay. Maxamed Siyaad Barre hooyadiisa waxay ahayd Ogaadeen baa layidhaahdaa taasaana ku kalliftay inuu abtiyaashiisa badbaadiyo iskuna dayo inuu ka xoreeyo geyiga Soomaali Galbeed xukuummadihii taxanaha ahaa ee Itoobiya. Dabcan, Siyaad Barre wuxuu muujiyay qiiro Soomaaliyeed oo lama ilaawaan ah. Inkastoo dagaalkii 1977-78 lagu jebiyay quwaddii Itoobiya ee lamagacbaxday "Libaaxi Afrika", farogelin shisheeye katimid Ruushanka, Kuuba, iyo Yemen, ayaa usaamixi weyday Maxamed Siyaad in ciidamadiisa kusii jiraan dagaalka. Dagaalkii 77-78, Kiiniya door weyn ayey ka cayaartay sidii ay ugargaari lahayd dawladdii Mengistu Haile Miriam. Inkastoo Moi mowqifkiisa siyaasadeed wax iska bedeleen sannadihii dambe, haddana waxaad ogaataa in Moi uu lawareegay xukunka Kiiniya sannadkii 1978 dabayaaqadiisi kadib markuu geeriyooday Kenyatta.\nMagac waxba kuma jabna\nAkhristow, magac waxba kuma jabna oo waa la bedeli karaa si sahlan. Waddanka hadda loo yaqaan Zimbabwe waxaa la odhan jiray Rhodesia, magaalomadaxdiisana waxaa loo yaqiin Salisbury waxaana loo rogay Harare kadib markuu Robert Mugabe noqday Madaxweynaha dalkaasi. Waxaa jidha dad badan oo Soomaaliyeed oo kagubanaya magaca Ogaden. Sida taariikha ay qeexeyso, Soomaali Galbeed waa ereyadii Maxamed Siyaad Barre, magacii hore ee Ogaden-na waxaa ubaxshay boqorkii utalinayey Itoobiya waagaas. Anigu aabbahay wuxuu dagaalkii labaad ee dunida kasoo dagaalamay dalka loo yaqiin Burma haddana jananada kataliya ubaxsheen Myanmar oo magaalomadaxdeedana la odhan jiray Rangoon haddana loo beddelay Yangon. Midowga Sofyeeti waxaa la odhan jiray Union of Soviet Socialist Republics ama USSR; dagaalkii qaboobaa kadib wuu burburay oo hadda waxaa magac u ah Russia. Ereyadii ahaa midow, sofyeeti, hantiwadaag, iyo jamhuuriya waa layska tuuray. Waxaa jidha dawlad kutaal galbeedka Afrika oo loo yaqaan Burkina Faso. Madaxweyne Thomas Sankara ayaa ubaxshey magacani laakiin awal hore waxaa ladhihi jidhay Upper Volta. Qofka haysta jinsiyadda Burkina Faso waxaa maanta loo yaqaan Burkinabe halka horey ulahaayeen magac kale.\nWay xoroobi goor dhow\nShaki kuma jiro in Soomaali Galbeed ay xoroobi; shaki kuma jidho in ay iska xoori magacii uu ubaxshay boqorkii Itoobiya ee ahaa Ogaden; waxaana hubaal ah shakina kujirin in sinaan, caddaalad, iyo kala dambeyn la hanan doono. Tan maanta looga baahanyahay dhammaan umadda Soomaaliyeed meel kastoy joogtaba waa sidii loo garab istaagi lahaa walaalaheena dulman ee Soomaali Galbeed ee isugu jira qabiil iyo jilib kasta oo Soomaali ah. Soomaalida qaar ee aan siyaasadda iyo taariikhdooda udhuundaloolin ayaa waxay moodaan in geyigaasi loo qoondeeyay qoyska Ogaadeen keliya aysanna jirin cid kale oo ku abtirsata taasina waa huuhaa wax kama jiraan ah. Dhulkani waxaa laga helaya qoys kastoo Soomaali ahi inkastoo Ogaadenku ugu tiro badanyahay. Imisa dawladood oo Afrikaan ah baa kataliyaa qoysas laga tiro badanyahay? Waa buux. Aan ambaqaadno tusaale ahaan waddanka aynu deriska nahay ee Kiiniya. Qabiilika ugu tirada badan Kiiniya waxaa la yidhaahdaa Kikuyu goordhoweydna waxaa codkii Madaweynenimada kuguuleystay Raila Odinga oo kasoo jeedo qabiilka Luo; Arap Moi waa qabiilka Kalenjin ee aan saas utiro badneyn, muddo 24 sano ayuu Madaxweyne ahaa.\nAkhristow, haddii Soomaali Galbeed xorowdo; lana helo dawlad lo dhanyahayo ogolna wax wadaqeybsi, waxaa hubaal ah in cid allaale ciddii cod badan hesho ay la wareegi xukunka. Haddii ummadda halkaasi deggan ay isguursadaan, kaba sii fiican oo wax la saluugaaba iska yaraan. Haddii axdiga qaranka noqdo mid waafaqsan danta guud ee ummadda kana tarjumta isu soo dhowaansho, madhici karto kala shaki iyo isqabqabsi.\nWaa kuwaajib qof kastoo damiir bani'aadminimo ay ku jirto in uu garab istaago jabhadda ONLF maadaama ay tahay tan maanta ugu tunka weyn. Horta waxaad ogaataan in marka xoriyadda loo dirirayo in khaladaad badan ay dhacayaan illeyn kan qoriga sita ma arko mana umuuqdaan wax sharci ah oo qabanaya ama uu kabaqaya waxaan ka ahayn kan jabhaddiisa oo ah mid aan baahsaneyn. Laakiin waa waajib in la cidhibtiraa jaajuska iyo dabadhilifka lashaqeeya guumeystaha waayo waa calooshiis ushaqeyste aan damqasho bani'aadminimo ayan inaba hayaraatee kujirin dhuuxiisa, damiirkiisa, iyo dhiigiisa intaba. Waxaa ammaan mudan geesiyaasha dhexda dhuujistay sidii ay isaga tuuri lahaayeen heeryada guumesytaha madow ee ku gabbanaya quwado shisheeye oy ehel ahaan wadaagaan xagga dhaqanka iyo diinta. Madaxda ONLF waa inay sii wadaan baraarujinta ummadda Soomaaliyeed; waa inay la jaanqaadaan hadba siyaasadaha addunka kajira dhan kastoy ujanjeeraanba; waa inayan ku gacanseydhin kuwa ayaga daneeya fikradaha ay usoo jeediyaan kana qaataan wixii markaasi manaafacaad kujidha; ugu dambeyntiina waa inayan had iyo jeer kacaajisin sidii ay walaalahooda kale uga heli lahaayeen dhaqaale joogta ah.\nGuntii iyo gebagebadii, iftiin baa inoo bidhaamaya kaaso kusoo rogi doono Soomaali Galbeed ileyskii la rajeynaayey gu'yaal badan.\nPosted by Adan Makina at 7:52 PM\nFarrahs Page said...\nMakina aad baan uga helay maqaalkan oo aad saxneed inaad afsoomaali ku qorto maxaa jira target audience waa dadka afsoomliga ku hadla, sidaad u tidhiba soomaali waxay u baahan inay hawooto oo dawladnimo isu xil qaadaan haddii 4 wiilal oo tigree ah oo Maqalle ka yimid bay kaba qaad u noqon.\nSoomaali allaha soo hanuuniyi inay nin aysan waxba isu ahayn oo aan kala jeclayn kabaha u qaadaan bay ka doorbideen in guusha walaalkood ay riixaan.\nkeep the hard work buddy\nWalaal waad ku mahadsantahay halkudhegyadaada igu sii abuuraya kalgaceyl Soomaalinimo. Qoraalka laftigiisu hadduu micne leeyahay waa bir aan lagoyn karin


Denjire Micheal Keating oo kulan la yeeshay Jaaliyadda Soomaaliyeed ee Finland | Ilwareed Online\nHome WARKA DALKA Denjire Micheal Keating oo kulan la yeeshay Jaaliyadda Soomaaliyeed ee Finland\nDenjire Micheal Keating oo kulan la yeeshay Jaaliyadda Soomaaliyeed ee Finland\nDenjire Micheal Keating wakiilka Xoghayaha Guud Qaramada Midoobay ee arrimaha Soomaaliya oo howlo shaqo maalmahan ku joogay dalka Finland ayaa kulan la yeeshay qaar ka mid ah jaaliyadda Soomaalida ee degan Finland.\nKulankaan ayaa waxaa ka soo qeyb galay aqoonyahano Soomaaliyeed waxaana halkaas warbixin ku saabsan Dhinacyada arrimaha Amniga, Siyaasadda, Xaaladaha Bani’aadanimo iyo Dhaqaalaha ee Xilligaan ka jira Soomaaliya.\nGudoomiyaha Ururka Midnimada Soomaaliyeed ee Somalilito Carshe Said oo ka mid ahaa Mas’uuliyiinta halkaasi goobjooga ka ahaa ayaa waxaan wax ka weydiiyay Kulanka wakiilka Qaramada midoobay arimaha Soomalia Keating uu la yeeshay qaar kamid ah dadka Soomaalida ee degan Finland oo iyagu shirkaasi diyaariyay.\nWuxuu sheegay Carshe Saciid in wax badan oo xaalada Soomaaliya ku saabsan ay la wadaageen Wakiilka Qaramada Midoobay ee Soomaaliya,islamarkaana ay ku war geliyaan iney muhiim tahay in si wada jir ah loo taageero geedi socodka nabada Soomaaliya.\nDenjire Micheal Keating oo ka faaloonaya xaalada dalka Soomaaliya ayaa wuxuu sheegay in Dowlada cusub ee dhawaan la doortay ay ku talaabsatay hormaro badan oo dhinacyo badan taabanayo isla markaana ay la dagaalameen amnni darada iyo musuq-maasuqa.\nDhanka kale inta uu kulanka Socday wxaa halkaasi suaalo lagu weydiiyay wakiilka Qaramada midoobay ee arimaha Soomaaliya waxayna inta badan jawaab celintiisu ay ahayd in Dadka Soomaalida ay noqdaan dad iyaga wadankooda dhista iskana dhaafa danaha qabiilka iyo qabyaalada.\nPrevious articleMaamulka K/Galbeed oo Qorshaynaya Dagaal ka dhan ah Al-Shabaab\nNext articleSomalia’s defence minister, army chief resign


Diyaarinta dhalashada | Refugee Center Online | Refugee Center Online\nBaro sida loo codsado dhalashada. Baro shuruudaha si ay u noqdaan muwaadin. Akhri wax dheeraad ah\nSaxiix for our fasalka udiyaarin Citizenship free. Gudub aad imtixaanka cilmiga bulshada. Akhri wax dheeraad ah\nWaxaa lagu weydiin doonaa su'aalo badan oo waraysiga Citizenship aad. Akhri wax dheeraad ah\ncod-markii ugu horeysay: qaxooti cod markii ugu horeysay\nIsdiiwaangalinta cod - hage loogu talogalay qaxootiga iyo soo galootigaSida loo diiwaangeliyo in la codeeyo - waxa qaxootiga iyo doolka u baahan tahay in la ogaado iyo sababta ay muhiim ah in la codeeyo marka laga eego ee qaxootiga ah.\nNoqday muwaaddin Mareykan ahNoqday muwaaddin Mareykan ah: on February 22, 2018, Waxaan u noqday muwaadin Mareykan ah - mudnaan i siiyey iyada oo xaaladaha nolosha. Noqoto muwaadin Mareykan ah waxaa hadiyad ka baxsan dadaalka aniga ii gaar ah. Waxaan aad ugu mahad celinayaa in aad noqoto muwaadin American ahay.


#Cali Nuur Salaad oo dhibaato xoogan ka wado Xafiiska Ra'iisul Wasaare Khayre - Get Latest News From Horn of Africa\n#Cali Nuur Salaad oo dhibaato xoogan ka wado Xafiiska Ra’iisul Wasaare Khayre\nBy On Feb 23, 2019 Last updated Mar 30, 2019\nCaqabad wayn ayaa ka taagan Xafiiska Warfaafinta Ra’iisul Wasaare Xasan Cali Khayre, kadib markii uu xumaaday xiriirka kala dhaxeeyo Warbaahinta madaxa banaan, taasi oo ay sabab u yihiin shaqsiyaadka masuulka ka ah qaybta Warfaafinta Xafiiska Ra’iisul Wasaaraha Somaliya.\nCaqabadan oo horay u taagnayd ayaa soo ifbaxday todobaadkii la soo dhaafay, kadib markii koox Suxufiyiin ah ay toos cabasho uga muujiyeen Xafiiska Warfaafinta Ra’iisul Wasaaraha Somaliya Xasan Cali Khayre, maadaama Suxufiyiinta ay u dulqaadan waayeen dhibaatooyinka joogtada ah ee shaqsiyaadka Warfaafinta Khayre masuulka ka ah ay ku kacaan.\nSuxufiyiinta ayaa sheegaya dhibaatada ugu badan inay ka imaaneyso Cali Nuur Salaad oo ah Agaasimaha Warfaafinta Xafiiska Ra’iisul Wasaaraha Somaliya, kaasi oo u dhaqma hab u muuqda kali talisnimo ku aadan shaqada Xafiiska.\nCali Nuur Salaad oo tan iyo markii qaybta Warfaafinta Xafiiska Ra’iisul Wasaaraha Somaliya madaxda looga dhigay dhibaatooyin ku haayay shaqaalaha Waaxdaasi, ayaa dhibaatooyinkiisa sii kordhiyay, wuxuuna falal tacadi shaqo kula kacay Suxufiyiinta madaxa banaan ee Warbaahinta ka hawlgasha.\nQof ka mid ah Xafiiska Ra’iisul Wasaaraha Somaliya ayaa Saxaafada u sheegay in Shaqaalihii qaybta Warfaafinta ka shaqeynaayay intooda badan uu kala eryay Cali Nuur oo xittaa uu eryay shaqsiyaad sanado badan Ra’iisul Wasaarayaal kala duwan la soo shaqeeyay oo Warfaafinta kala shaqeynaayay.\nQaybta Warfaafinta Xafiiska Ra’iisul Wasaaraha Somaliya waxaa isugu soo haray kaliya, shaqsiyaad hab qabiil ku jooga shaqada & kuwa ku jooga rabitaanka Cali Nuur Salaad, taasi oo muujinaysa hanaanka shaqada Xafiiska qaybta Warfaafinta ay noqotay mid sidii la doono loo maamulo.\nMa jirto xogo & macluumaad laga helo Xafiiska Warfaafinta Ra’iisul Wasaare Khayre, sababo ku aadan in Cali Nuur Salaad & Kooxdiisa ay soo duubaan muuqaalo la soo faaf reebay oo lagu faafiyo Baraha Bulshada, taasi oo shacabka lagu qaldo, maadaama aanan loo soo tabin xaqiiqda dhabta ah, sidoo kalena Warbaahintii madaxa banaan ee Xaqiiqdaasi soo tabin laheyd xiriir xumo awgeed aysan u tagin Xafiiska Ra’iisul Wasaaraha.\nCabashadii todobaadkii hore ee Bahda Saxaafadda ayaa waxaa si wayn uga carooday Madaxweynaha dalka & Ra’iisul Wasaaraha oo raali gelin deg deg ah ka bixiyay tacadiga qaybta Warfaafinta Xafiiska Khayre ay kula kaceen Wariyeyaasha.\nBahda Saxaafadda madaxa banaan ayaa go’aansaday haddii isbedel muuqda uusan ku imaan qaybta Warfaafinta Xafiiska Ra’iisul Wasaaraha Somaliya aysan la shaqeyn doonin Xafiiskaasi.


Somaliland: “Doorashooyinka la Isa Saaray Waa Hawl Hor leh ee Qaabkee ayay u dhacaysaa” | Raacdo Media\nHome News Somaliland: “Doorashooyinka la Isa Saaray Waa Hawl Hor leh ee Qaabkee ayay u dhacaysaa”\nSomaliland: “Doorashooyinka la Isa Saaray Waa Hawl Hor leh ee Qaabkee ayay u dhacaysaa”\nadminDec 01, 2014News0\nWasiirkii hore ee Cadaaladda Somaliland Aadan Axmed Cilmi (Dhoolayare), ayaa sheegay in doorashooyinka madaxtooyadda iyo Golaha Wakiiladda ee la is raaciyay ay tahay hawl cusub oo soo korodhay una baahan in la sharaxo qaabka ay u dhacayso doorashadaasi.\nAadan Dhoolayare waxa uu sidaasi ku faah-faahiyay qoraal uu soo saaray oo nuqul ka mid ahi soo gaadhay shabakadda ee Somaliland.org, waxaanu u qornaa isagoo dhamaystiran sidan:-\n“Waxaan jecalahay,inaan qormadan kaga hadlo qaabka ay u dhici doonto doorashada Madaxtooyada ee soo socota.\nWaxaynu la soconaa inuu Baarlamaanka Somaliland dhawaan u codeeyay in doorashada Madaxtooyada iyo ta Baarlamaanka mar la wada qabto,kuna meel mariyeen cod inay mar wada qabsoomaan,islamaarka Madaxweynuhuna ku soo saaray digreeto uu ku aqbalay inuu ogol yahay in mar labada doorasho wada qabsoomaan.\nDabcan, weynu ognahay haddii labada doorasho la wada qabto inay inoo fiican tahay dhinac walba oo aanu dalku ku jirin in mar walba la kala qabto doorashooyinka. Hagaag hadaba aynu u guda galno sidee ayay u qabsoomaysa marka la isku xidho. Waxay ila tahay inay tahay hawl hor leh oo laga sugayo golaha sharci dejinta inay xeerka waafa jiyaan oo ay ka doodaan sida la isu waafajinayo labada doorasho.\nHadaba,sida aynu ognahay sadexda xisbi qaran waxay ku tartamyaan xildhibaanada u geli doona Baarlamaanka taas oo ay beelaha Somaliland u kala sharixi doonaan musharixiintooda sadexda Xisbi taas oo ku salaysaan sida ay beeluhu u kala taageeraan xisbiyadda.\nWaxaynu ognahay inaanu musharuxu lahayn ikhtiyaar uu ku galo xisbiga uu doonayo,inta badan waxaa go’aanka iska leh ardaaga uu ka soo jeedo oo ka sharaxa xisbiga ay taageersan yihiin.\nSidaasi darteed,waxay tahay ujeedadu musharixiinta u tartamaya xilka madaxweyne sideebay ku soo baxayaan sidee loogu codaynaya\nma waxay noqonaysa sida loo kala xildhibaanno bato,taas oo ay noqonayso in musharixiinta oo qudha loo codeeya sidaana musharixii madaxweynuhu ku soo baxo.\nWaxaynu ognahay in caalamka siyaabo farabadan loo codeeyo,oo mar la wada qabto doorashada Baarlamaanka,Madaxweynaha Deegaanka iyo qaar kale oo isku wada xidhan. Waxaa dhacaysa in musharaxa ardaaga aad ka soo jeeda ka sharaxan yahay xisbi aanad doonahayn musharaxiisa u tartamaya jagada Madaxweyne waa in la helaa qaabka la isu waafajinayo.\nWaa laga yaaba inay u hayaan xal ama la helo talada ay ku suura gelayaan doorashada noocaas ah.Hadaba aniga oo kuu biirinaya taladayda xildhibaanada Baarlamaanka ee looga fadhiyo inay dejiyaan qaabka doorashada.\nWaxaynu ognahay in shacabkeenu u badan yihiin bulsho aan waxba qorin inkastoo aynu soo maray dhawr doorasho hadana doorashada noocan ahi wey ku cusub tahay.\nmaxay tahay taladaydu,si ay u dhacdo inaad doorato xildhibaankaaga iyo madaxweynaha aad jeceshay oo laga yaabo in laba xisbi ka kala sharaxanyihiin\ntusaale ahaan xildhibaanka beeshiinu wuxuu ka sharaxan yahay Kulmiye,,madaxweynaha aad doonayso inaad u codaysaana uu yahay Wadani\nwaa inuu qof waliba yeesha laba fursadood oo kala ah inla sameeyo warqad aad uGu codaynayso xildhibaanka aad doonayso islamarkaana warqad kale oo aad uGu codaynayso madaxweynaha aad u codaynayso oo laba xisbi ku kala jira.\nHaddi la yidhaahdo xisbiyadu waxay ku kala guulaysanayaan sida loo kala xildhibaano badan yihiin oo ay kaambaynka galaan cidda ku tartamaysa xildhibaanimada,waxay noqonaysa inaanu musharaxa Madaxweyne hawlba gelin oo ku tashado inay soo saarayaan musharaxiinta xisbigiisu,sidii dhacday doorashadii golayaasha deegaanka ee uu noqday gudoomiyaha xisbiga sidii loo kala xildhibaano batay.\nWaayo doorashadii golaha deegaanka lama dooran gudoomiyaha xisbiga ,,kaambaynkana waxaaa ordayay musharaxii degaanka oo kharash galay oo ay hawsha oo dhami ku dhacaysay taasina cadaalad may ahayn caalamkan kama dhacdo.inuu sida ku noqdo gudoomiye xisbi isaga oo aan la dooran tartana gelin ee uu ku noqday gudoomiya xisbi codkii ay heleen musharaxiintii xisbigu.\nDoorashadan madaxweyne ee ay sadexda xisbi u tartami doonaan yaanay noqon noocaas hore oo kale, waa in la sameeyo nidaam loogu codaynayo musharaxa baarlamaanka, oo madaxweynaha la dooranyaana uu yeesho warqad loogu codaynayo sidaa ayuu ku noqonaya Madaxweyne xalaal lagu doortay.\nXataa haddi xisbiga madaxweynaha laga xildhibaano bato oo uu helo cod u gaar oo uu ku noqon karo madaxweyne waa ansax.\nSidaas awgeed waxa looga fadhiya golaha baarlamaanka sidii ay isu waafajin lahayeen ay u kala saari lahaayeen laba doorasho oo is barkan, hadana kala socda oo cid walba gaar keeda loo doorto. wa bilaahi tawfiiq”\nPrevious PostSomaliland: Marwo Amin Awjaamac Oo Hambalyo Udirtey Marwo Kaltuun Sh.xasan cabdi Oo loo magacaabay ka mid Noqoshada xubnaha cusubee koomisha qaranka somaliland Next PostSomaliland: DAAWO Marwada Qaranka Iyo Xubno Wasiiro Ah Oo Gabiley Kaga Qaybgalay Dhamaadka Shirka Hormarinta Gabiley


SomaliTalk.com » Hantiilayaasha caydha ah|Sh. Maxamed Idris\nHome » Idris, Maqaallo »\nHantiilayaasha caydha ah|Sh. Maxamed Idris\nDaabaco | Print | Faafin: SomaliTalk.com: Tuesday, August 11, 2009 // 9 Jawaabood\nMa maqasheen, mase aragteen Hantiilayaasha Caydha ah ee gaajada u dhintay? Haddaydaan hora u maqal waa: Soomaalida dadka la yiraahdo!!!!\nAdduunka Socodkiisu waa cibro iyo casharo waaweyn. Soomaaliduna horay ayey u tiri: “Nimaan Dhul Marin Dhaaya Ma leh”.\nAdduunka intaan socdaalka ku ahay waxaan wax badan u fiirsadaa, dadku siduu u dhaqmo, u shaqaysto, isu maamulo. Dalalka aan marayo waxaan ka eegaa Dawladnimada, kala dambaynta, wadani nimada, shaqada iyo hawl karnimada, nicmooyinka Rabbi bani aadamka u qaybshey sidey arlada Ilaahay ugala soo baxaan, u adeegsadaan. Dabadeedna waxaan dib u jalleecaa, dadkii iyo dalkii aan ka imi, waxaa ii muuqda sawiro calool xanuun leh, laakiin naxariista Ilaahay kama quusto, waxaan nafta ku maaweeliyaa rajada ah, in Soomaali cusubi iman doonto, facyaal cusubi soo socdaan, kuwa kalena is bedelayaan, waaguna soo bidhaamayo Ilaahay idankiis.\nLaakiin waxaan is weydiiyaa, maxaa u sababa Musiibooyinka inna haysta? Xaggee nalooga yimi?\nWaxaan isugu jawaabey: Ilaahay cidna ma dulmiyo, ee innagaa nafteenna dulminay.\nSidaa darted waxaan akhristayaasha u soo gudbinayaa, dareenkayga Soomalinimo, oo ku xardhan xisaab iyo (Arqaam), u baahan feker badan iyo u fiirsasha dheer, anoo mar walba naftayda ku cel celinaya: Ilaahay nama dulmin, ee Annagaa Nafteenna dulminnay.\nRabbi Subxaanahu watacaalaa, Bani aadamka idaylkiis wuu karaameeyey, caqli iyo garaad ayuu ku mannaystay, Arladan waasicaa iyo cirka innagu hadoodilan waxa ka hooseeya oo dhan wuxuu u sakhiray Ilma Aadam.\nWuxuu u sakhiray wax cir iyo dhul yaal. Wuxuu u sakhiray Qorraxda, Dayaxa, Xiddigaha, Dabaylaha iyo Hawada, Daruuraha biyaha macaan kusoo hoorsha. Wuxuu u sakhiray, badaha iyo waxa kayd dhex jiifa, Buuraha iyo waxa khayr ku duugan, Ciidda iyo waxa hanti iyo farsamo dhex yaal, Webiyada oo dhulka dhex mara, Xoolaha oo Geel iyo Ari iyo Lo’ isugu jira, Shimbaraha duula iyo Shinida Malabka Samaysa, waa mamlakooyin cajaa ib badan oo Ilaahay u sakhiray Ilma aadam. Beeraha iyo Geedaha iyo Miraha kala noocaa, kuwa la cuno iyo kuwa la daawado qurux darted, iyo kuwa la shito udug iyo manfaco kaleba. Wuxuu gacanta u geliyey oo hayyin uga dhigay xayawaan badan oo aaney loodin kareen, Fardo, Baqal iyo Dameero, iyo kuwa badan oo kale, si ay u rartaan oo ugu guuraan, Samada biyaha kasoo hoora wuxuu ugu soo saaray beero, Zaytuun, Timir, Cinab iyo mira kasta oo ay cunaan.\nWaxaas oo khayraad iyo Nicmooyin ah, Ilma aadam ayuu Rabbi ku mannaystay, Arlada iyo deeqdana waa u qaybshey, Wuxuuna inoo sheegay deeqdiisa adduunkan inaaney cidna mamnuuc ka ahayn Muslim iyo Gaal.Waxa keliya uu amray Ilma aadam waa iney Keligiis Caabudaan oo aaney cibaadada cid la wadaajin.\nIlma Aadam Mu’min iyo Gaalba wey leeyihiin. Qaar iimaankii iyo khayrkiisii aakhiro loogu yaboohay, tii adduunkana wey ku darsadeen. Qaar Adduunka Keliya ayey ku qanceen oo xoogga isugu geeyeen. Qaar labadaba waa seegeen.\nKhayraadka iyo Nicmooyinka aan soo sheegnay ee la siiyey Ilma aadam, qaarkood wixii muuqdana waa cuneen oo cabbeen oo ku raaxaysteen, wixii qarsoonaana waa lasoo bexeen, garweyn iyo badiil inta u qaateen, oo dhididka sayreen, ayey Nicmooyinkii iyo khayraadkii Ilaahay dhinac walba kasoo rogeen, oo sallaxdeen, oo hagaagsadeen, oo si wanaagsan u maamusheen, markaasey dhergeen, oo inta iyagii ka badatay, ayey Ilma aadamkii kale ku sadaqaysteen ama ku addoonsadeen! Luqada warbaahinta waxaa loogu baxshay “Deeq bixiya yaal”. Intii Caajiska ahayd iyagey dhawrayaan!!\nQaarna Nicmooyinkii iyo Khayraadkii Rabbi siiyey, baarka sare intii uga muuqatey ma’ahane wax kale iskumaba lurin, shaqana ma gelin, dhididna ma sayrin, maamulna ma samaysan, nidaamna ma baran, si wax loola soo baxana iskumaba deyin, dabadeedna geedka hoostiisa ayey seexdeen, kuwaa hore ee shaqaystay ee dhididey ayey (gacanta u hoorsadaan) wixii loo soo tuuro ayey ku qamaamaan, dabadeedna waa sheekayaan, oo baashaalaan, ciyaar iyo heesna waa tuntaan. Ogow, wexey ka dhergeen waa shaqa nin kale!! Haddii wax u soo haraan, intooda ugu fir fircoon ee ugu dig digta badan ayaa hoorsata iyagoon waxba hambayn!!Sidaas darted ayaa waxaa agtooda ku badatay waxa Ilma aadam u baxsheen (Corruption) ama (Musuq Maasuq) haddii la sii fasirana noqoneysa (Khiyaamo iyo shaqa la’aan xaaraan ku cun) illeyn meeshu meel la dhidido oo la shaqaysto maahane!\nQaar kalena Khayraadkii iyo Nicmooyinkii Ilaahay waa ku Kufriyeen, maamulkii iyo kala dambayntii muran ayey ku bedesheen, nidaamkii iyo amaanadii khiyaamo iyo fawdo ayey ka doorteen, nabaddii iyo wax wadaagiina dagaal iyo khilaaf ayey ka door bideen, shaqadii iyo dhididkiina (cayr hawl yaraan ku qaado) oo gacanta (deeq bixi yayaasha) u hoorso, ayey ka raaceen, Natiijadiina wexey noqotay, iyagoo Nicmadu hoostooda ceegaagto iney macaluul u baqtiyaan, iyagoo khayrku guryohooda ka buuxo iney (kuwa cayrtaa) gacmaha u hoorsadaan, iyagoo mood iyo noolba buuxa iney bannaanada gaajo ugu baqtiyaan, haadkuna ka dhergo.\nIlaahay Cidna ma dulmiyo.. Aakhiro nin walba iyo camalkiis.. iimaan dhaba iyo camal wanaagsan qofkaan la imaanna aakhiro wax heli mayo.. Laakiin hadal wuxuu hadda ka taagan yahay adduunkan laysku maan dhaafsan yahay ee lagu dirirayo.\nSoomaalidu miyaaney horay u oran: Ninkii seexdaa saciis dibi dhalay!\nIntaasu waa arar iyo gogol xaar.. aan u imaado Qormadan arrintaan rabey inaan tooshka ku jeediyo, si cadna u iftiinsho..\nPuntland ama Jubbaland ayaa ka Hanti badan Switzerland & Holland!\nNacam kama Hadleyno Dalkii la oran jirey (Jamhuuriyadda Soomaaliya). Taasi waa mid aan waxa khayr iyo nicmo Ilaahay ku mannaystay aan laga sheekayn Karin. Laakiin waxaan usoo qaadanayaa Gobolada ama qaybaha aan tilmaamay, Tusaale ahaan, in mid walbaa iskiis u haysto khayraad iyo Nicmooyin ka badan, waxa ay haystaan Dawladaha Maanta adduunka ugu hodonsan ama ugu hanti badan, laakiin waa hadduu ka shaqaysto oo si nabad iyo ammaano iyo aqooni ku jirto u maamusho. Taasoo u baahan oo keliya: Niyad iyo iimaan iyo shaqo cilmi ku dhisan.\nDalka Switzerland wuxuu ku fadhiyaa dhul baaxaddiisu tahay 41,284 sq.km. Waxaana ku nool dad dhan (7,519,000). Netherland (Holland) wuxuu ku fadhiyaa Dhul dhan 33,883 sq.km. Waxaana ku nool (16 malyan). (Density)ga dadka ama tirade halkii km inta ku hagaagta, Switzerland waa 191 halkii sq.km, meesha Holland uu noqonayo – 493 qof halkii sq. km.\nHalka Puntland ay ku fadhido dhul baaxaddiisu tahay 212,510 sq.km. Labadaas wadan ee yuruba ayey Puntland xagga baaxadda saddex laab dhodhoweyneysaa.\nGobolka Bari Keliya ayaa wuxuu ku fadhiyaa 70,000 sq.km oo labada wadan oo laysku daray ku dhow ama la eg. Waa tirakoobkii 1980. Waxaa lagu qiyaasay Puntland dadka ku nool 2,400,000 haddiiba ay dhab noqoto, waxaa halkii sq.km ku aadaya 11.3 qof. Halka Soomaaliya oo dhan marka la eego 13.1/ sq.km ay tahay.\nJubbada Hoose (Kismaayo) ayaa keligeed mid walba 2-daa wadan ee yuruba kana baaxad weyn kana khayraad iyo hanti badan. Jubbada Hoose wexey ku fadhidaa Dhul baaxaddiisu tahay 61,000 sq.km (Waa Holland labadeed ku dhowaad). 1980 qiyaastiisi Dadka Kismaayo Deggan 272,400 Jubbada dhexena 147,800.\nPuntland waxaa gacanta ugu jira xeeb iyo bad dherer keedu la egyahay 1600 km. waa kala badh dherarka xeebta Soomaaliya oo dhan oo ah xeebta Afrika ugu dheer 3025 km. Dhulkana waa saddex meelood hal meel 1/3 Soomaaliya oo dhan. Halka Xeebta ay haysato Holland dhererkeedu yahay 451 km oo keliya. Switzerlandina aaney wax xeeb ahba lahayn. Halka Kismaayo ay Leedahay Xeeb ka dheer, Webiga Jubba oo Sannadkii soo Saara biyo gaara 6 Billion (metric ton) Sanadkii, Xoolo iyo duur jog iyo beero nooc walba lehna ay ku dhaqmi karaan.\nShaqada hadaba u imow.. Holland oo Sidaa u baaxad yar , waa wadanka 3aad adduunka xagga dhoofinta waxa la beero. Wexey ku xigtaa USA iyo France. Waxaa wax beerka kasoo gala sanadkii $ 55 billion, wexeyna ka badataa cunadeeda dabadeedna la dhoofiyaa. Balse la yaab, 2/3 (saddex meelood labo) dhirta la beero iyo ubaxa adduunka waxaa dhoofisa Holland Keligeed. 1/4 (rubuc) yaanyada adduunka oo dhan waxaa dhoofisa Holland, waa dhulka Jubbada Hoose ay marna xagga u dhaafaan kuwa didaya oo qoryaha la ordaya, marna xagga u dhaafaan iyagoo miyir daboolan, una jeedin nicmada iyo geedaha iyo khayrka.. Soomaaliya 1990 waxaa la beeray oo keliya 165,000 oo hectaar, oo ah 10% dhul beereedkeeda (Dr. Mohamed Abdi Noor – khayraadka Soomalia).\nHolland qoyska 5 Neef oo Lo’ ah lehi waa qoys maal qabeen ah.. Somaliya, qoyska 200 oo neef lehi, isna ma yaqaan suu uga faa iidaysto, maamul barana ma helin, wuu iska daba joogaa, waa jarmaadiyaa oo dheelmiyaa, fiidkiina iyada iyo isagoo daallan ayey meel ku daataan, isna wax kama cuno, iyana ma dhiiqdo!! waa caydh macaluul u dhimanaya, wuxuuna kaalma ($50) ka sugayaa mid qaxootiya oo Holland jooga, ama Hay’ad ayuu wax ka sugayaa. Halka ay Somaaliya haysato in ka badan 37 malyuun oo xoola ah. 2007 waxaa lagu qiyaasay 13.1 milyan oo idaa, 12.7 milyan oo riyo ah, 7 milyan oo geela (Waa adduunka #1 wadanka ugu geel badan) 5.35 milyan oo Lo’ ah. Holland iyo Switzerland iyo midna intaa iyo wax u dhow toona ma haysto, laakiin dadkuna waa shaqeeyaan habeen iyo maalin, wixii la helana si fiican ayaa loo maamushaa. Sidaa darted Dakhliga Qofku Switzerland ( GDP per capita): waa $ 56,000 sanadkii, Netherlandina waa $ 46,000 , halka qofka Soomaaligaana uu yahay dakgligiisu sanadkii qiyaas $ 136 keliya.. Waa Hantiile Gaaja u bakhtinaya, sababtuna waa Jahli, iyo Amaana xumo, iimaan la’aan iyo musuq maasuq.\nSi kale haddaanu u dhigno, Gobolka Jubbada Hoose, oo baaxaddiisu tahay, 61,000 sq.km. ama ku dhow 70,000 sq.km (qiyaasta qaarkeed) oo ka weyn Holland iyo Switzerland ayaa Soomaalida oo dhan ku filan. Waayo, Holland oo 33,000 km.sq waxaa ku nool 16 milyan oo dadkeeda ah, ilaa 20 milyan. Halka Dhul beereedka Somalia uu quudin karo 145,000,000 oo ruux. Dadkeenuna aaney ka badnayn 10 ilaa 15 milyan haddii Somali Galbeed iyo NFD lagu daro.\nDhibku xaggee ka socdaa marka?\nMaxaa dadka sidaas hodonka u ah, cayr ka dhigay? Maxaa khayraadka intaas la eg ay u arki la’yihiin? Maxaa sababaya, iney Muqdisha xaafadeheeda Baasuuke nafta laysaga Qaado, EU iyo Africa laga dawersado, adduunka lagu yiraahdo Cayr ayaanu nahay ee na caawiya?\nMala Fahmi karaa, Puntland iyo Somaliland iney maalin walba (Idaacadaha) madaxdoodu isugu goodiyaan, oo yidhaahdaan (Afka lama qabtee): Dhulka naga maqan dagaal in lagu ceshado hurimaayo, iyo Taako haddaad iisoo dhowaato dhiig badan ayaa daadanaya, meesha labaduba ay dhulkii ay gacanta ku hayeen ay maara u la’yihiin, dadkiisiina macaluul u dhimanayo, jid iyo biyo iyo cisbitaal iyo iskuulna aanu lahayn!!\nMiyaaney cuquuba ahayn Maamulada ay Al shabaab ugu dambeeyeen ee Jubbada Hoose ka talinayey, in agtooda dadku gaaja ugu dhintaan, iyadoo nicmada Rabbi sidaa u ceegaagto? Iney bidix iyo midig marba dhinac u ordaan, hal marna aaney isku deyayn iney khayraadka Rabbi hoos dhigay lasoo baxaan, iyana dhergaan, dhadkuna dhergo, noolaadaan dadkuna noolaado. Balse Afrikada Bari oo dhammi iyaga cunta usoo doonato. Iyadaanba markaa cidiba maamul ku qabsateen.\nWaxaa xaqiiqa ah waxa laysku dilayo iney gaajadu qayb weyn ka tahay, xukunkuna saan sheegnay waa wado dad badani u arkaan in gaajada looga bixi karo.. Laakiin haddeey dadku dhergaan, oo shaqaystaan, inta siyaasadda danaysaa wexey noqotaa inta ugu yar.. Waxaana kuugu daliila Bulshooyinka adduunka shaqaysta ee nolosha fiican haystaa, siyaasadda kumaba mashquulaan, xitaa wasiirada makala yaqaanaan.Waayo Jagadu waa meel dadka looga adeego dhab ahaan ee maaha meel loo tacab tago.\nNacam, waa cuquuba Rabbaaniya.. Ilaahay cidna ma dulmiyo. Innagaa nafteenna dulminay..\nIlaahay wuxuu inna dejiyey haddaan Soomaali nahay, oo inagu beeray Arladiisa meelaha ugu fiican. Khayraadkiisa iyo Nicmooyinkiisa uu Arlada dhigayna, wuxuu qayb noo siiyey, inta ugu badan oo ugu fiican. Laakiin wexey innagu seegtay Dulmi dhexdeenna, Xasad, Fawdo , casabiyad, Muran iyo Khilaaf iyo Musuqmaasuq aan layska qaban aqoon.\nSababta ugu weyn ee na haysata marka lasoo koobo, waa ka fogaan shaha Kitaabkii Ilaahay iyo Sunnadii Nebigeenna Calayhi Salaatu wasalaam. Afka ayeynu uga dhownahay, camalkana waa ka fognahay. Waxaana kuugu daliila, Wadaadadeeni diinta ugu dhowaa maanta waxa ay falayaan, ama faraha kula jiraan, iyo Ummaddooda qarracanka ay ku hayaan. Dadkii Qaar waa dhintay, qaar waa dhaawacmay, qaar waa qaxay, qaar baduhuu ku haftay, qaarna ciil iyo urugo ayuu la hagooganyahay. Meelehey gacanta ku hayeen Sanad ka badan, ayaan, koob shaaha cidi ka cabin, xabbad kiniiniyana laga helin, wado lagu shaqaystana aaney cid barin, misana wexey sii raadinayaan oo dhiig u daadinayaan dhul kaloo ay xukumaan. Nin baa yiri: Adeer Timirtii horaba dab loo waa. Kuwaad horay u xukunteenba wax lagama dheefine, ma culays kalaad rabtaan.\nWaa cudurka ugu weyn ee na haysta, kaasoo ay ka dhalatay, cudurro xad dhaafa, oo meesha aynu naal na dhigay maanta, waxaana ka mida:\nAmaana xumo, Aqoon darro iyo iimaan la’aan: Waa cudurka ugu xun ee ka dhashay ka fogaanta diinta, kaasoo adduun iyo aakhiro lagu seegay. Soomaaliya oo khayrkaas haysata wexey la bugtaa oo la macaluuleysaa, musuq maasuq, lunsashada xoolaha ummadda iyo dalka. Kuwii maamul qabta, ama wadaada ha ahaadaan, ama qab qablayaal ha ahaadaan, Ummaddu (beysteen) ka arki meyso, (Calaf ay jidiinka marisana) kama heleyso. Cid la xisaabtanta iyo cidey u aaba yeelaan oo xisaab tusaanna ma jirto.\nMa ogtahay adduunka hay’adda baarta Musuqmaasuq la’aanta (Transparency) sanadkii 2007, Soomaliya wexey liiska uga jirtaa halka ugu dambeysa. Buundada ugu sarraysa e Ha’yaddu wax ku qiimayso waa 10. Somaliya wexey heshay 2 keliya Lambarka 179. Meesha ugu sarreysana # 1 waxaa ku looltamayey Finland, Denmark, iyo New Zealand oo mid walbaa helay 9.4.\nSow ceeb iyo ciqaab maaha in Dawladaha Islaamka ugu waaweyn ay (Musuq maasuq) la ciir ciirayaan? Sidee Ilaahay guul u siiyaa! Sucuudi # 79, 3.4, Masar # 105, 2.9, iyo wax lamida, innagana warkeenaba daa, Halka Singapore oo 700 sq.km ka yar (dhul ahaan) ay # 2 kula tartameyso Sweden 9.3. Haddii Asbaabtii halaagga aan ku jirno sideen dhibka uga bexeynaa? Sidee ducadeenna loo ajiibaa?\nMarkii la yiraahdo, Dawlad ayaa la dhisayaa! Siyaasad baa la gelayaa! Jagooyin ayaa la qaybinayaa! Waxaa markiiba ku yaaca, waxa tuug iyo mafia carrada jooga, kuwa wexey (liqaan) waayey oo afkooda wax u doonaya (iyo in yar oo xilkasa oo is leh wax hagaaji). Inta ugu badan, Kuwii Amaanada lahaa oo dhami dib ayey u gurtaan. Kii shaqada yiqiin oo dhammi gadaal ayuu istaagaa.. Wuxuu sugayaa in loo yeero, sidii diinta iyo dhaqankuba ahaa. Cid wax kala saarta iyo qaab wax loo kala hufaana ma jiro. Waa halla jabo marka.\nMid kasta oo meel loo dhiibaa, in yar oo Ilaahay u naxariistay mooyaane, wuxuu toshaa (jawaanna waaweyn) oo uu ka gurto hanti wixii gacantiisa soo mara, iyo wuxuu aruursan karo waqtiga yar ee uu joogo, Waxaana tolkiis iyo isaguba isugu sheekeyaan: War waa fursad yare ka faaiidayso, oo wax tabco..\nOday Soomaliya oo mudug ka yimi ayaa waxaa la yidhi xajkii ayaa la aadayaa, ixraamka marka la xirtana dharkoo dhan waa la bixinayaa. Markuu ixraamkii xirtay ayuu toorreydiisiina xirtay. Markaasaa la yiri: Toorreeyda (Billaawaha) adeer iska dhig lama ogola. Markasuu yidhi: Meesha ma waan rag isugu imaanayn!!Sow dagaal ma dhici karo! Ilaahay amarkiis wexey kusoo aaday ba la yiri sanadkii 1987 markii shiicada Iiraan ay mindiyaha lasoo galeen xaramka oo dagaalka xumi dhacay. Odaygii ayaa yiri: Intee baan idin lahaa meesha rag baa isugu imaanaya!!\nOday kale oo burca ka yimina (Reer Muduga iyo Reer Burco raali ha ahaadaan xifaaltankaa qabta e) markuu kacbada soo galay oo dawaafka bilaabay isaga iyo odayaal saaxiibadiis ah, ayaa waxaa jiidhay Turki iyo Nigerian, sidii silsiladdii isugu xidhan, markaasuu inta dhawaaqay, oo qoladii la socotey jilibkoodi hoose sheegay ayuu yidhi: War reer Hebelooow, Ragga aan Iska Celinno maanta, Sanadka Dambe ayeynu soo Xajin Doonaaye!!\nHaatan kii meel qabsadaa wuxuu leeyahay, sida badan, war gooshka dambaan hagaagi doonaaye, horta aan wax tabcanno..Isna Damiir celiya ma leh, dadkuna yurr iskama dhahaan, dabadeedna dal iyo dadba wuu galaaftaa.\nDad baa wexey leeyihiin waxaad is bar bar dhigeysaa waxaan lays bar bar dhigi Karin. Xaggeey joogtaa Switzerland ama Holland Dalal yuruba oo horumaray oo adduun liqay, oo dadkoodu wax bartay, (literacy)gu yahay 100% meesha soomaaliya 24% keliya wax akhrin karaan waxna qori karaan. Is bar bar dhigid cadaalada maaha.\nDhinac waa sax. Oo wax yaabahaas iyo ka badanba waa jiraan. Laakiin waxaan oga gol leeyahay inaan xamaasaddeena wadani nimo kiciyo, inaan dadnimadeena boorka ka jafno, inaan Caqliga Ilaahay nasiiyey isticmaalno, inaan ficiltan u galno sideynu Ummadeena iyo Dalkeena meesha uga qaadi lahayn.\nIneynu gacanta Caydh ka ahaanno waxaa ka daran ineynu maskaxda caydh ka ahaanno, oo u malaynno horumarka iyo hodon nimadu wax samada kasoo dhaca iney tahay, oo aan dhidid iyo fikir iyo rag bilaaba oo horseeda lahayn.\nNacam Horumarkaa riyada ah, si gaaban oo aan la filayn ayaa lagu gaari karaa, haddii daacadnimo iyo dadaal lala yimaado, Rabbina la tala saarto. Is bedelku wuxuu ku iman karaa Sanad iyo labo iyo saddex. Cumar Bin Cabdul Casiis, 2 sano ayuu Dawladdii Islaamka oo dhan is bedel ku sameeyey, heer sadaqa wax qaata la waayo. Cabdiraxmaan Bin Mucaawiyah Sannad wax ka yar ayuu Ummad xadaara leh ku bilaabay inuu ku taago Andalus. Muxammad Bin Cabdilwahaab iyo Muxamad Bin Sucuud Dirciya Tuula la yidhaahdo ayey ka bilaabeen, markii ay Tusaale noqotay ayey Jaziiradda Carabta oo dhan qabsadeen.\nIs bedelka Ummaduhu dhinacya kala duwan ayuu ka yimaadaa.. Xagga Xoogga waa ka yimaadaa.. Xagga Waxbarashada waa ka yimaadaa. Xagga Nidaamka iyo Ammaanka waa ka yimaadaa.. Xagga Adeegga iyo Hufnaanta lagu soo raaco waa ka yimaadaa. Xagga dhaqaalaha waa ka yimaadaa.. Is bedelka iyo horumarka iyo xoogga Ummadi yeelataa hal dhinac oo qudha kama yimaado oo ah (Xukunka) ama (Siyaasadda). Qorma gaara ayaanna arinkaa kaga faalloon doonaa inshallaah..\nHaddii la helo dad daacad ah, aqoonna leh, amaano iyo caddaalad wax ku maamula, Ujeedadoodu tahay dadkooda iyo dalkoodu inuu wax noqdo, durbadiiba waa la dareemi karaa. Dadkuna waa dhergi lahaa. Arrintu maaha mid sixir iyo facyaal badan u baahan, ee waa amaano iyo aqoon iyo maamul.\nNebi yusuf Calayhi salaam 15 sano (plan) ah qorshe ayuu ku caddeeyey fasiraaddii riyadii boqorka, wuxuuna tibaaxay in looga gudbi karo maamul Amaano iyo Aqoon leh, labadana wuu sheegtay (قال اجعلني على خزائن الأرض إني حفيظ عليم) Sidaas ayuuna maser dhibkii kaga gudbiyey Ilaahay fadligiis.\nWaa ineynu helnaa Amaano aan wax lagu lunsan, iyo Aqoon wax lagu maamulo oo Ummad lagu Hoggaansho. Haddii aan labadaas la helin, mindhaa gaajada iyo dhibka waqti dhow lagama boxo. Ilaahow Caqliga iyo Iimaanka hanaga qaadin…Aamiin..\nSh. Maxamed Idris\nQoraalada Kale ee Sh. Maxamed Akhri\n9 Jawaabood " Hantiilayaasha caydha ah|Sh. Maxamed Idris "\nSaturday, August 29, 2009 at 8:21 am\nMahadsanid Sh. Idris\nKheer alle ha siiyo Sheekha. Waxaanan been aheyn in dadka haddii laga saaro gaajadda iyo oonka in eey fikiri lahaayeen oo nolosha horumar ka gaari lahaayeen.\nFriday, August 21, 2009 at 5:42 am\nilaahow kheyr ku sii, weli waxa mooda dad badani inay rabaan in negative ay arkayaan iyaguba sheekhu ka hadlo,\nilaahay baan ku dhaartay, maanta hadaan awoodo, p/land kuwa maamulaya madax wasiiro iyo baarlamaanba , casharan kan ban siminaar ku siin lahaa, waxbadan bay ka fa’iidi lahaayeen, dad kana uga faa’iiden lahaayeen, axsaabta bal hanaloo asaaso, shacab weynaha reer,p/alnd waxan lee yahay, sheekha taladiisu hayna gasho bi idni laah\nFriday, August 21, 2009 at 4:44 am\nAssalaamu Caleykum. Sh.idriis, Allaah yarxam waalideyk. Waad asiibtay. Waxaase la yaab leh anigu lama yaabsani dadka caamada iyo qabaa’ilka ah oo dalka ka faa’iidaysan waayey; oo nin walaalkiis dilaya laguma qancin karo dal hor u mari. Sidoo kale nin aan diin lahayn laguma qancin karo dadka ha dhicin.\nLaakiin waxa wax lala yaabo ah oo wax badan lala murugoodo in islaamiyiintii danta adduun iyo tan aakhiro ay fahmi waayaan oo iagii noqdaan wax lagu maadaysto, bal meelaha qaarkood ka darnaadaan caamada oo ay qaladkooda diin u daliishadaan. Nas’alulaah salaama.\nAdiguse Idriisow waxan kuugu tacsiyaynayaa eraygii u yiri sayidinaa Cali-RC-لا رأي لمن لا يطاع bal haka daalin tusaalooyinka noocaas ah kolley “janan tol waayey” ayaad u egtahay.\nShukri Sh. Mukhtaar says:\nWednesday, August 19, 2009 at 3:45 pm\nMahadnaq iyo Codsi Sh. Idiris\nwaxaan halkan oga mahad naqayaa Sh. Mohamed idiris qoraaladiisa kala duwan ee wacyigilinta bulshada Soomaaliyeed dhamaanteed, iyo weliba sida wanaagsan ee dhexdhexaadnimada leh oo uu qormooyinkiisa ku soo bandhigo iyadoon cidna dhib u geysaneynin balse runta iyo sida ugu saxsan kaga waramayo, Allena ha ka abaal mariyo, waxaan Sh. Idiris ka codsanayaa ama kaa codsanaynaa in aadan ka daalin qormada maqaalada ku saabsan in la helo isbedel wanaagsan oo bulshada u horseeda Barwaaqo iyo Bashbash, inta caqliga lehna sidoo kale inay ka faa’ideystaan waxyaabaha laga hadlay oo ay isbedel ku sameeyaan, waayo waxaan garanayaa dad badan oo sideyda oo kale ugu qiirooday inay jiraan, Allena ha inagu hanuuniyo sidii aan u samaysan lahayn isbedel wanaagsan oo bulshada u horseeda hor-umar iyo baraare Aamiin, masiibada na haysatana Alle inaga baxsho.\nSc Walaalayaal shiikhu in yar oo habaar u muuqata buu ku xidhay inuu duco badan ku khatimo iyo yididiilo ayaa haboonayd…\nSiduu nebigu scw u yiri ( yucjibunii ttafaauli|) aw kamaa qaala scw..\nSaturday, August 15, 2009 at 5:37 am\nWaan salaamay, waana uga mahad celin qoraalladiisa macluumaadka badan sida ee uu la wadaago bulshadiisa. Xaqiiqdii muddo waan akhrinayay qoraallada wadaadka, waanan la dhacay ilaa iyo xad. Waxaanse anoon dhaliil shiikha uga dhigayn xasuusin lahaa in mar kaleba yeelkeede waxa dadkii jiif iyo joogba ka waday ay yihiin culimadiisii ama asxaabtiisii. Marka Sh. Iddiris armay habboontahay inaadba toos ula xiriirto raggaas ood adiga iyo intii Ilaahay kugu daro ku khasabtaan inay colaadda joojiyaan haddii ay diidaan aad fidyootaan oo bulshada si aan gabasho lahayn ugu sheegtaan inuusan dagaalka socdaayi ahayn mid janno lagu tagayo? Aragtidayda gaaban waxay i tusaysaa inuu sii dhumayo aaminkii lagu qabay bari culimada, aynana maanta ka agab sokeyn Qabqablayaashii bari Xamar haysan jiray, bale kasii dambi iyo jariimo badanyihiin.\nShiikh marka laga soo tago colaadda hormarka waa wax loo baahanyahay meelo badanna laga keeni karo, waxaanan kugu dhiirri galin inaad qoraalladaan oo kale aad deeqsi sidaadii horeba noogu ahaato, kicisana xubnaha bulshada intii wadan jeceylka ahayd ee illowday (Patriotic organs.\nMahadsanid Sh. Iddiris.\ncaasha cabdi xirsi says:\nThursday, August 13, 2009 at 4:57 pm\nasc walaal maqaalku waa mid aad u muhiima laakiin waxaxd moodaa waxa dhan oo aad ka hadleeysaan waxa sababaya inaad iska idhatireeysaan inaad ka hadashaan hadaad tihiin culuma,udiinka soomaaliyeed. waxaa loo baahanyahay dadaka qaska wada inaad si toosa u abaartaan ood dhahdaan hebal iyo hebal baa soomaaliya ka dagi la,dahay ee maahan inand dhahdaan waa saas iyo saas baaa la sameyaa. tusaale hadaan soo qaato marka dowlada shariifka lasoodhisay dadka aad ayeey ugu qanceen laakiin adinku doowrkiin aad ayuu uyaraa oo miinaan sameeyn dadaal aad ufara badan . mideeda kale nimanka caadeeystay ineey dawladii lasoo dhisaba waa gaalo yiraahdaan waxna kamiinaan sheegin oo waa qaldantihiin miidaan dhihin taas dadbadan waxeey u arkeeen in waxa nimankaas sameeynayeen iyo dagaalka aay wadaan aay saxyihiin. tankale dadka ismiidaamiya ma cambaareeysaan oo dadka ogama digtaan ineeytahay falgalnimaa in dhiiga dadka la iska baneeysto laakin marka xoogaa xadraa meel lagu qabto waad qayladhaamisaan sida ayadoo ale lagu gaalooobay kkkkkkkk halak dhiiga daadanaya iyo qaraxyada aad aad uyareysateen. marka kackaca meesha oo dadka leh dagaal iyo qarax baa dan nuugu jirtaa ummada oga diga. wsc\nWednesday, August 12, 2009 at 11:34 pm\nAcw, Walaal Cabdiraxmaan, Qofka ama dadka wax qabanaya meel kasta oo Soomaaliya ka mida oo ay joogaan ayey wax ka qaban karaan, bulshada wax bari karaan, wac yi gelin karaan, farsamooyinka loo shaqaysto bari karaan, khayraadka ay haystaan tusi karaan, tababaro iyo tusalayaal u samayn karaan, iney nicmo iyo khayr ku filan haystaan ku baraarujin karaan, sidii dad amaano iyo aqoon leh ay wax ugu dhiiban lahaayeen ku wacyi gelin karaan, taasoo mira dhali karta iney adduun iyo aakhiraba dhistaan. Walaal wexeynu u baahanahay Soomaali cusub oo aragti dheer (vision) iyo daacadnimo iyo aqoon ummadooda ku hogaansha. Shardina maaha in muqdisha la sugo, tajribada qof kasta oo diyaar ahi tuuladiisa iyo magaaladiisa hadduu hoos u eego, wax badan ayuu ka qaban karaa, dadkeedana u qaban karaa, arrintu waa Aqoon iyo daacadnimo iyo farsamo, wabillaahi tawfiiq.\nCabdiraxman R, Jamac says:\nWalaal waxa badan ayaan akhriyay maqaalladaada. Waxay xanbaarsanyihiin khibrad aad ka hanatay dibad markaadii.Taa mid loo baahanyahay. Laakiin walaal dadka Muqdisho isku haya waad ogtahay waxay isku hayaan dhibka gunteedadana waxaan ogahay inaad aqoon hoose oo intaa ka mugweyn inaad u leedahay. Marka aan ku wediiyo su’aal:\nMiyaad is leedahahy waa in lasugaa inta xamar ka degeeso?\nMiyaan xaq loo arkeen in meelaha nabadda ah la taageero si loo daba qabto umadda barakacday iyo qaarka la gumaaday. Inta aan xamar hadda dhinac iska dhigno oo Soomali waa nagu filantahaye aan xoogga saarno Jubbada Hoose iyo Puntland inaan haray marinno oo aan dadka lagu bar qabto inta ka hartay si aanay u daba go’in.Waayo markii halkaa lagu dhiso labadaa xoogga Soomaali. Ayaan anigu qabaa in Muqdisho gogol loogu dhigo ama xoogga shacabka lagu dhiso meeshaas si loo helo dad wadaniyiin ah oo u kaca sdii lagu horumarin lahaa umadda loona badbaadin laha Caqligooda, Diintooda iyo caqiidadoodaba.


Warshadda Soo Saarka - Soosaarayaasha Shiinaha iyo Shirkadaha Shiinaha - Qaybta 2\nDaoDao Suugo soy madow\nMagaca Waxsoosaarka: Daodao Sauce Soy Subagga Waxaa loo isticmaalaa geesinimada iyo isteerinka leh hodan, waxyar macaan, iyo dhadhan cusbo leh. Waxyaabaha ay ka kooban tahay: biyo, soyb la qasay, buunshaha qumbaha, karaaram, cusbo, monosodium glutamate, xanjo xanthan, sodium benzoate. Amino acid nitrogen (sida laga soo xigtay nitrogen) ≥ 0.40g / 100ml Tayo: Xaddiga fasalka saddexaad ee meel hadhsan iyo meel engegan oo shaabadaysan. Nolosha shelf: 24 bilood Tilmaanta: 500mL * 12 halkii kartoon 1500 kartoon halkii 20'FCL Macluumaadka Nafaqada Macluumaadka halkii xirmo: Ansix ...\nSifee Sauce Soy Sauce\nMagaca Waxsoosaarka: 180 Soosaaray Maraqa Soy Light Soodhaha: biyaha, soybean la jebiyey, qamadi, karam, cusbo, monokodium glutamate, aalkolada la cuni karo, I + G, sucralose. Amino acid nitrogen (marka loo eego nitrogen) Quality 1.20g / 100ml Tayada: Heerka darajada khaaska ah ee meel hadhsan oo qallalan oo xidhidhsan. Nolosha shelf: 24 bilood Tilmaanta: 500mL * 12 halkii kartoon 1500 kartoonkiiba 20'FCL Macluumaadka Nafaqada Macluumaadka Xirmooyinkiiba: Qiyaasta.33 Cabbirka adeegga: 15mL NRV% Tamarta 65kJ 1% Protein 1.8 ...\nSifee Sauce Soy Madoow\nMagaca Waxsoosaarka: 180 Dib loo Sharaxay Soosaarka Maraqa Soy mugdiga ah: biyo, soybean dillaacay, qamadi, karam, cusbo, monokodium glutamate, khamriga la cuni karo. Amino acid nitrogen (sida laga soo xigtay nitrogen) ≥ 0.70g / 100ml Tayo: Qalabka fasalka koowaad oo ku yaal meel hadh leh iyo meel engegan oo shaabadaysan. Nolosha shelf: 24 bilood Tilmaanta: 500mL * 12 halkii kartoon 1500 kartoonkiiba 20'FCL Macluumaadka Nafaqada Xirmooyinkiiba: Qiyaas ahaan.33 Cabirka adeega: 15mL NRV% Tamarta 95kJ 1% Protein 1.2g 2% Fat ...\nYaree Suugada cusbada cusbada leh\nMagaca badeecada: 180 Yaree Soodada Sooska cusbada Waxaa lagudajiyaa soybean non-GMO iyo sarreen tayo sare leh mudo ka badan 180 maalmood. Waxay leedahay cusbo ka yar 30% marka loo eego 180-ka nooca asalka ah ee loo yaqaan 'Soy Sauce'. Waxyaabaha ay ka kooban yihiin: biyo, soy ladahay, qamadi, cusbo, sonkor cad, khamri la cuni karo, gulutada monosodium, qamadiga khafiifka ah, aashitada, khal, I + G Amino acid nitrogen (sida laga soo xigtay nitrogen) ≥ 0.70g / 100ml Tayada: Tayada heerka koowaad meel hadh leh oo qalalan oo shaabadaysan. Nolosha shelf: 24 bilood Tilmaanta: ...\nMagaca badeecada: 180 asal ah maraqa soy waxaa loo dajiyay soybean non-GMO iyo sarreen tayo sare leh muddo ka badan 180 maalmood. Waxay ka madax banaan tahay waxyaabaha cuntada lagu daro sida waxyaabaha lagu keydiyo, waxyaabaha cuntada lagu daro, kuwa macaan, iyo waxyaabaha walxaha midabka leh. Waxay leedahay dhadhan fiican oo macaan iyo midab casaan casaan ah. Waxyaabaha ay ka kooban tahay: Biyo, soybean la qaldamay, qamadi, cusbo. Amino acid nitrogen (sida laga soo xigtay nitrogen) ≥ 0.90g / 100ml Tayada: Heerka darajada khaaska ah ee meel hadh leh iyo meel engegan oo shaabadaysan. Nolosha shelf: 24 bilood cayiman ...


Kulanka hogaamiyeyaasha garabka midig ee miisaaniyadda Gu'ga - Radio Sweden Somali - Raadiyaha Iswiidhen | Sveriges Radio\nSawirle: Malin Hoelstad / SvD / SCANPIX\nKulanka hogaamiyeyaasha garabka midig ee miisaaniyadda Gu'ga\nLa daabacay fredag 23 augusti 2013 kl 14.51\nMuddo qiyaastii ey iminka ka har-san yihiin afar toddobaad (18-ka bisha septeembar) waxay dawladdu hor-geeyn doontaa baarlamanka miisaaniyadda sannadka foodda innagu soo haya 2014, kuna beegan sannadkii doorashada.\nWaana saansaan laga dareemeyo dhaqdhaqaaqa doorashada, kolka ey afarta hogaamiye ee xisbiyada garabka midig maanta kulankooda isugu yimaadaan Harpsund, sidii ey uga wada xaajoon lahaayeen miisaaniyadda 2014.\nJonas Hinnfors, wuxuu ku takhasusay culuunta dawladda, isagoona ka howl-gala jaamicadda Göteborg:\n- Waxaa aamin-sanahay in la oran karo haddii aannu horay u bilaaban in kulankani noqon doono mid bilaaba tartankii doorashada. Waana miisaaniyaddan middaa doorashada. Waana midda laaqiyadda u yeeleeysa tartanka.\nCarriga Harpsund ee Södermanland ayey ku kulmaan hogaamiyeyaasha xisbiyada garabka midig haddahaayaa, dhan sidii ey u qaban lahaayeen caadadii cunitaanka carsaanta ee kuleeylaha dabadii iyo midda ugu muhiimsan oo ah iney ka wada xaajoodaan miisaaniyadda sannadka foodda innagu soo haya.\nToddobaadyadii ugu dambeeyey ayey hogaamiyeyaasha xisbiyada garabka midig si gaar ah ugu soo ban-dhigeen hoowlaha ey muhiimadda siineyaan kolka kulanka la isugu yimaado. Xisbiga Shacabka ayaa xoogga saaray kor u qaadidda mushaarooyinka macallimiinta iyo hab cusub ee barashada xirfadaha. Xisbiga Dhexe ayaa soo jeediyay howlo lagu dardar-gelineyo shirkadaha yaryar, tusaale ahaan in laga joojiyo waajibka iney bixiyaan toddobaadka labaad ee kharashka xannuunka shaqaalaha. Halka uu xisbiga Kristendimoqoraadigu xoogga saaray dhimista cashuurta ee gunnada howl-gabka iyo kor u qaadida tirada shaqaalaha ee dugsiyada xannaanada. Halka uu xisbiga Mudaraatku xooggiisa ugu weyn isugu geeyay dhimista khidmadda ee jaranjarada shanaad.\nSidaa daraadeed maadaama miisaaniyaddani tahay sannadkii doorashada, isla-markaana xisbiyada yaryar ee garabka midig uu hayo ciriiri dhanka taageereyaasha loo baahan doonaa in xisbi walba uu helo su'aalihiisa ugu muhiimsan, sida ay aamin-san tahay Malena Rosén Sundström, oo ka hoel-gasha jaamicadda Lund:\n- Waa mid aan aamin-sanahay. Inkasta oo xisbiga Mudaraatku yahay midka ugu muhiim-san ayaa haddana loo baahan yahay in la muujiyo wada-jir. Sidaa daraadeed ay muhiim u tahay in xisbiyada kale ey hilibka cadkooda ka helaan.\nMachadka saadaalinta dhaqaalaha KI oo baaritaan ku sameeya xaaladaha dhaqaale ayaa sheegay in aanay jirin miisaaniyad dhaqaale ee sidaa u baaxad weyn si loogu qabto howlo dheeri ah. Waa suurtagal aan ballaarnayn. Haddii la dooneyo in dawladdu hiigsato goolkeeda ah saqafka miisaaniyadda.\nMachadka ayaa qiyaasaya in ugu badnaan la heli karo miisaaniyad gaarsiisan lix bilyan oo koron illaa iyo sannadka 2017.\nShaqa la'aanta oo heerkeedii sare weli taagan, farqiga dabaqadaha oo sii xoogeeystay, baahida ka taagan iskuullada iyo goobaha dar-yeelka caafimaad. Dhammaan waxyaabahaasi ma suurtagelineyaan in miisaaniyaddani noqoto middii lagu guuleey-san lahaa, sida ay sheegtay, Malena Rosén Sundström:\n- Cashuurta oo la dhimo ma noqon kareeyso mid lagu hantiyo doorasho iyada oo ey jiraan xaalado laga niyad-jabsan yahay habka nolol-wanaagga, waxa loo yaqaanno Välfärden.


Wasiiru dowlaha arrimaha Dibadda Soomaaliya oo la kulmay Jaaliyadda Ohio – Hornafrik Media Network\nWasiiru dowlaha arrimaha Dibadda Soomaaliya oo la kulmay Jaaliyadda Ohio\nDHACDOOYINKAMADASHA HORNAFRIKWARARKA MAANTA\nBy Liibaan Nuur\t On Feb 18, 2019\nColumbus Ohio (Hornafrik):- Wasiiru dowlaha arrimaha dibadda Soomaaliya Cabdiqaadir Sheikh Ahmed oo soo gaaray magaalada Columbus Ohio ayaa kulan soo dhoweyn ah la qaatay Jaaliyadda gobolka, waxaana mudadii kulanka uu socday ka warbixiyay xaaladda dalka guud ahaan iyo marxaladihii ay dowladdu soo martay mudada labada sano ahayd ee ay jirto\nWasiirka ayaa xusay in loo baahan yahay in Soomaaliya ay horey u socoto, isla markaana shaqo ay dadku qabtaan ay ku socon karto, taas oo qof walba looga bahanyahay qeyb in uu ka qaato si ayuu yiri caalamka loola jaan qaado.\nMohamed saalix oo ka mid ah dadka soo abaabulay kulanka ayaa xusay in ay dowlada ku taageerayaan tilaabooyinka ay qaadneyso, isaga oo xusay in wax baddan oo ay dowladu qabatay ay taageersan yihiin kuna ammaanayaan.\nKa soo qeyb galayaasha kulankan soo dhaweynta ayaa wasiirka su’aalo badan ka weydiiyay xaaladda dalka, sida, Arrimaha Amaanka, Ciidamada, Siyaasada dibada,Arimaha Heshiisyada caalamigaa, xariirka Soomaaliya iyo Kenya.\nWasiirka oo wax laga weydiiyay hadalkii dhawaan ka soo baxay dowlada Kenya ee ay Soomaaliya xariirka ugu jartay ayaa muujiyay in Dowlada Soomaaliya aysan wax qalad ah ku lahayn talaabadaasi sidii ku haboonaydna ay uga jawaab celisay, iyada oo aysan dhici doonin ayuu yiri in gorgortan laga galo Kheyraadka iyo xaduudaha Soomaaliya.\nWarbixin dheer kadib waxa uu qurba joogta ku dhiirogaliyay in ay dalka ku soo laabtaan, isla markaana wax baddan ka ogaadaan xaalada dalka.\nKoobka Jaaliyadda Soomaaliyeed ee Konforta Suudaan oo lagu soo gabagabeyay Caasimadda Jubba\nGuddoomiyaha Maxkamada sare ee dalka oo shir uga qeyb galaya dalka Masar


Waxaad aragtaa waxa aad rabto inaad ku guuleysato, qeexdo qaybaha lagama maarmaanka ah, oo ka dhig dhammaan wadajirta dhulka. Hase-yeeshe, caqabada koowaad, si kastaba ha ahaatee, waxay hubineysaa en cera walba ay ku habboon yihiin si siman iyo si aan kala go ‘lahayn.\nEn esta publicación, waxaan isbarbar dhigi doonaa sare FTP (Protocolo de transferencia de archivos) macaamiisha aad u isticmaali kartaa boggaaga WordPress.\nWaqtigii hore, horumariyayaashu waxay ubaahanayeen macaamil FTP ah si ay u faylaliyaan faylasha shabakadahooda shabakadooda waxayna ka dhigi karaan inay isticmaalaan dadka isticmaala – inay ka helaan hantida muuqaalka bilaa kog koka.\nMaanta, dhammaan waxa aad u baahan tahay inaad sameyso waa gundhig u sameynta jaangooyada WordPress, soo qaado mawduuc, oo aad abuurto nuxur adigoo adeegsanaya interfaz muuqaal ah. Waxa kale oo es fududahay en lagu daro farsamooyinka iyo sii wado boggaaga adoo ka caawinaya plugins, kaas oo si toos ah loogu rakibay bakhaarka rasmiga ah ee WordPress.\nIlaa inta aad kashaqeyneyso koodhka oo aad hayso ilahaaga cusub, CMS waa inay awoodaan inay fuliyaan hawlahaas sida saacadaha shaqada. Laakiin haddii aad tahay nooca horumariye ee jecel fikradaha banaanka-ka-sareeya iyo koritaanka maxkamadaynta iyo qaladka, adiga waxay la kulmi kartaa khaladaadka qaarkood taas ayaa kaa xiri doonta CMS-gaaga. Tani waxay kaa saari doontaa ikhtiyaar la’aan laakiin inaad isticmaasho macaamil FTP ah oo wax ka qabato arinta gacanta.\nMarcadores de Jiid-iyo-Jooji – Xayaysiinta waa muuqaal heer sare ah oo u sahli kara horumarinta inay diyaariyaan xisaabtooda FTP. Iyada oo CyberDuck ah, muuqaalka buuggu wuxuu isticmaalaa jiidis iyo kala-dhex-dhexaad ah – si sahlan loo isticmaalo heerarka cusub.\nCryptomator – Sabab kale oo loo doorto CyberDuck fue incluido en SFTP (Protocolo seguro de transferencia de archivos SSH). Laakiin xitaa haddii aad rabto inaad la socoto FTP, waxaad wali ku sugi kartaa xogtaada Cryptomator app, taas oo kuu ogolaaneysa inaad abuurto waraaqo codsi ah oo ku servidor saabsan kasta oo kasta ama hannaaniga kaydinta daru.\nDhamaynta Xeerka – Waxaa muhiim ah en la ogaado en tifaftiraha dhismaha ee nuqulkii lacagta la bixiyay uu ku yimid muuqaal gaar ah oo dhameystiran. Kaliya taasi ma badbaadin doonto waqti, laakiin waxay sidoo kale ka hortagi doontaa qaladaadka qalab ee keeni kara madax-xoqid la’aan.\nArchivo ZIP Samee – Haddii aad u baahato inaad bogto boggaaga, waxaad ka faa’iideysan kartaa faylka hal-fure "FTP gratis" si uu u abuuro nuqullo ZIP ah oo loo diro wadooyinka maxalliga ah. Tani waxay hubineysaa inaad si dhakhso ah uga soo kaban kartid qaladaadka iyo faylasha khalkhalka leh.\nMaamulaha Guryaha – FileZilla wuxuu la shaqeeyaa maamulaha goobta oo kuu ogolaanaya inaad keydiso macluumaadka boggaaga FTP. Waxay leedahay ikhtiyaari ah en la xiri karo xirmooyinka FTP, iyadoo la adeegsanayo aqoonsiyada login, iyo tilmaamida xiriirada SFTP.\nXaddidaadda Xawaaraha Khaaska ah – Haddii aad ka walwalsan tahay wareejinta FTP ee ku mashquulsan dhammaan xawaaraha internet-ka, waxaad dejin kartaa xaddidaadaha xawaareynta ee ka dhex socota bogga dejimaha FileZilla. Si fudud u etiqueta ‘editar’> ‘Configuraciones’> ‘Beddelka’ oo calaamadi "U oggolow xaddidaadaha xawaaraha".\nBrowser-Ku Saleysan – Adiga oo ah fidiye dheeraad ah, waxaad bilaabi kartaa isticmaalka Firaaqada Firfircoonida dhexdeeda. Kaliya waxaad ku dari kartaa isku-tooska tooska ah ee maktabadda fidinta dheeraadka ah ee Firefox-ka, waana fiican tahay inaad tagto.\nIsku xirka iyo dib udhigelinta tooska ah – Haddii es dhacdo inaad lumiso xiriirka ku-meel-gaadhka ah, FireFTP si toos ah ayey u cusbooneysiisaa marka ugu horreysa ee xiriirinta internetka dib loo dhiso.\nRaadinta Fudud iyo Filters – Interfaz FireFTP waxaa ka mid ah baaritaan isku mid ah iyo fiilo filter kaas oo ku sameeya laybereeriyada gudaha iyo kan fogba isla markiiba. Waxay taageertaa xaddiga raadinta ee horumarsan sida calaamad bannaan (–) loogu talagalay ka-reebista faylka, calaamaddaha dheeraadka ah (+) alaabta loo baahan yahay, iyo qiimaha ("") raadinta kalmado badan.\nXawaaladaha Xawaaladaha – Macaamilka FTP ee Premium, gudbinta 4 wuxuu kufaraa xawaaraha sare ee gudbinta faylalka, kaas oo saacidaya qiyaasaha 4 ee faylasha yar yar ee 30,000. Macmiilku wuxuu kaloo isticmaalaa wareejinta isku xirka badan, taas oo sahlaysa en la dhaqaajiyo tiro fara badan oo faylasha ah iyada oo aan xawaaraynin.\nIconos personalizados – Tani waxay noqon kartaa muuqaal medio ah, laakiin gudbin lejos ayaa kuu oggolaaneysa inaad isticmaasho sawirro gaar ah oo loogu talagalay "kuwa ugu cadcad".\nSida bilawga adduunka ee macaamiisha FTP, ka dibna FireFTP iyo CyberDuck ayaa ah kuwa ugu murugsan fursadaha ugu wanaagsan. Ma aha oo kaliya inay fududahay en la isticmaalo, waxay wali bixiyaan sifooyin gaar ah oo loogu talagalay dadka isticmaala bilaashka ah. FTP lacag la’aan ah sidoo kale waa doorasho fiican oo bilawga ah, laakiin kaliya haddii aadan daneynin wax kale oo aan ahayn marka aad galiso server-kaaga FTP.\nFarsamayaasha webka ee khibradaha leh, dhinaca kale, waxay heli kartaa FileZilla oo waxtar leh madaama es taageereyso mashiinnada badan. Ugu dambeyntiina, mulkiilayaasha bogagga oo hore u haystay gigabytes ee xogta online, ka dibna gudbin 4 waxay ku siinaysaa bangiga ugu fiican ee buck.\nTrang web Abuuritaanka-ka WordPress waa sida dhisme guri leh leben Lego. Waxaad aragtaa waxa\nAng website ng Abuuritaanka-WordPress ay mas mahusay sa Lego. Waxaad aragtaa waxa aad rabto\nAbuuritaanka website-ka WordPress waa sida dhisme guri leh leben Lego. Waxaad aragtaa waxa aad\nSpletna stran Abuuritaanka-ka WordPress je sporočila, da je lego Lego. Waxaad aragtaa waxa aad\nAbuuritaanka web sitesi-ka WordPress waa sida dhisme guri leh leben Lego. Waxaad aragtaa waxa\nเว็บไซต์ Abuuitaanka- เวิร์ดเพรสที่ดีที่สุดสำหรับผู้เล่นเลโก้. Waxaad aragtaa waxa aad rabto inaad ku guuleysato, qeexdo qaybaha lagama\n44 maneras de convertirse en una autoridad en su nicho\nMalo Opambana 30+ Omwe Amapereka Zithunzi Zaulere za Zithunzi & Zithunzi Za บล็อก\nCynghorion Blogger 30 ar Sut in Dyfu Bralni blog\nAvada, X Theme или Enfold – три самых популярных многоцелевых WordPress темы на ThemeForest: По сравнению\nMobil Uyumlu Siteler Oluşturmak için 15 WordPress Teması\nAgallamh óstach Yunanistan: Soru-Cevap POF CloudAccess.net Jonathan Gafill\n6 Modi kif emitq aktar E-mailové registrácie na fóre il-Blog Tiegħek\nKuidas teha tootefotosid\n8 consejos para acelerar tu sitio web\nKodigo por Infanoj: Lập trình cào\n15 chủ đề WordPress cho thú cưng và bác sĩ thú y\nHost Web สัมภาษณ์: WebHostFace CEO, Valentin Sharlanov\nคำภาษาอังกฤษ: منازشرکتهایمیزبانی 28 برایپشتیبانیچتزندهدرخواستدادم\nMga Slide ni Designmodo – Isang Nakamamanghang Bagong Static Site Generator (Sinuri)\nEtki Alanı Adınızı Etki Alanı Hırsızlarından Korumak için 6 İpucu\nČo sú bloky WordPress? Všetko, čo potrebujete vedieť …\nKontaktný formulár 7 Recenzia: Stále slušný bezplatný kontaktný formulár Plugin pre WordPress?\n50+ Cele mai bune teme WordPress pentru constructori, contractori și companii de construcții


Maamulka Degmada Mahadaay Oo Sheegay In Ay Bilaabayaan Qaadista Canshuurta – Goobjoog News\nMaamulka degmada Mahadaay ee gobalka Shabellaha Dhexe ayaa sheegay in dhawaan degmadaasi ka bilaabayaan qaadista lacagta Canshuurta ah.\nXaaji Saalax Fuleyn oo ka mid ah mas’uuliyiinta maamulkaasi ayaa u sheegay Goobjoog News in maamulkooda go’aan ku gaaray in la bilaabo qaadista lacagta Canshuurta.\nWaxa uu sheegay in lacagahaasi ay ku qaban doonaan adeegyada bulshada, islamarkaana maamul uu ku shaqeyn karo dhaqaale.\n“Maamul waxa uu ku shaqeeyaa dhaqaale, waxaana lacagtaasi ay ka imaanaysaa bulshada, kuna noqoneysaa shacabka, degmada Mahadaay waa Barwaaqo, waxaana sameynay qiimeyn ku aadan lacagta ay bulshada dhiibi karto, iyagana wax loogu qaban karo” ayuu yiri Xaaji Saalax.\nDhinaca kale waxa uu sheegay mas’uulkaan in maanta oo bisha ku beegan tahay 7- bisha June ay bilaabayaan qaadista Canshuurta, maada sida uu sheegay aanay dowladda dhexe iyo maamulka gobalka Shabellaha dhexe wax qarash ah ku haysan.\nDegmada Mahadaay ee gobalka Shabellaha dhexe ayaa noqoneysa degmadii ugu horeysa ee gobalkaasi, misane laga bilaabo lacagta canshuurta muddo badan ka dib.


Rag lagu eedeeyey iney wariye dileen oo toogasho lagu xukumay – Mareeg.com somalia, World News and Opinion.\nMareeg.com: Maxkamadda Darajada koowaad ee Ciidamada Qalabka sida ee Soomaaliya ayaa xukun dil ah ku ridday labo nin oo la sheegay iney ka dambeeyeen dilka wariye iyo dad kale oo uu ka mid ahaa askari ka tirsan nabadsugidda Soomaaliya.\nMaxkamadda ciidamada ayaa sheegtay in labada nin la xukumay ay dileen wariye Maxamed Maxamuud Timacade oo ka tirsanaan TV-ga Universal iyo Cawil Xasan Maxamuud oo ka mid ahaa Ciidanka nabad sugida.\nAfhayeenka maxkamada darajada koowaad ee ciidamada qalabka sida C/laahi Muuse Keyse ayaa ku dhawaaqay xukunka isagoo sheegay in maxkamadda dabagal iyo xaqiijin ay ku sameysay kiiskani iyo qiraal ah ay sameeyeen labadaan nin ay u cadaatay dambiyada lagu soo eedeeyay in ay galeen islamarkaana maxkamadu ay ku xukuntay xukun dil.\nUgu dambeyntii guddoomiyaha maxkamadda sare ee ciidamada qalabka sida C/raxmaan Tuuryare ayaa sheegay in marnaba uusan gacanta cadaalada uusan ka baxsaneynin dadka Shabaabka ah ee dila muwaadiniinta Soomaaliyeed.\nWaa markii labaad ee dil lagu xukumo dad loo heysto dilka wariye, waxaana horay dil lagu fuliyey nin la sheegay inuu Muqdisho ku dilay wariye Xasan Yuusuf Absuge oo ka shaqeynayey Radio Maanta.


Kubadda lagu ciyaari doono horyaalka Premier League xilli ciyaareedka cusub ee 2020/21 oo la shaaciyay…. + SAWIRRO – Gool FM\n(England) 29 Luulyo 2020. Maamulka Premier League ayaa shaaciyey Kubadda cusub ee lagu ciyaari doono horyaalka Premier League xilli ciyaareedka cusub ee 2020-21.\nWaxaa kubaddaan farsameysay shirkadda qalabka Isboortiga ee Nike.\nDhammaan 20-ka kooxood ee horyaalka Premier League ayaa loo qeybin doonaa kubaddahan si ay tababarka ugu sameeyaan ka hor bilaabashada xili ciyaareedka cusub.\nKubaddan oo ah mid ilqabad leh oo nooceeda oo kale aan horey loo arkin ee lagu daray magaca Nike Flight ball ayaa noqoneysa nashqad gaar u ah horyaalka Premier League, waxaana ay ka kooban tahay middabbada caddaanka, casaanka iyo madowga.\nWeeraryahanka Kooxda Manchester United ee Marcus Rashford kaasoo ah cayaaryahan u diiwaan gashan Shirkadda Nike ayaa waxa uu soo muuqday isagoo kubaddan kor u haya oo ku ciyaaraya, waxaana la rajeynayaa in dhowaan la gaarsiiyo dhammaan kooxaha kala duwan ee horyaalka Premier League.\nHalka hoose kaga boggo SAWIRRIDA kubadda lagu ciyaari doono xili ciyaareedka cusub 2020/21:-\nBen Chilwell oo sheegay Leicester City Kooxda uu doonayo inuu ku biiro… (Ma Chelsea mise Manchester United?)


Maxay Daawooyinka Dheellitirnaa? - Caqli-gal ah Muuqaalka\nDhiirigelinta SQL waa unug caan ah, kuwaas oo jilayaasha ugu caansan ay heli karaan ilaa maanta. Weerarkanwaxay halis gelin kartaa ammaanka iyo asturnaanta isticmaalka internetka. Waxay isticmaashaa nuglaanta ee bogga internetka oo soo bandhigaya dalool ammaan,khadadkee hack-ka ah ayaa heli kara keydka macluumaadka goobta. Laga soo bilaabo fikraddan, waxay qaadataa dadaalka qandhicilayaasha qibradaha leh si ay u helaan asalka iyohelitaanka server ka ah meel fog oo loo marayo shabakad - how to become a mac computer expert. Iyada oo la isweydiinayo 'SQL Injection', mid ayaa awoodi karta inuu ururiyo macluumaadka boggasida magaca isticmaalaha, passwords iyo macluumaadka kaararka deynta.\nLuqad loo qaabeeyey Luuqadda (SQL), waa luuqadda barnaamijka, kaas oo u oggolaanaya kombuyuutarsi ay u helaan, u saxaan ama u qoraan xogta server-ka. Dhiirigelinta SQL waxay ka shaqaysaa noocyo gaar ah oo ka mid ah xogta macluumaadka ee server-yada, kuwaas oo soo bandhigaya noocaannuglaanta. Qaar ka mid ah macluumaadka ku xiran weerarkaan waxaa ka mid ah MS SQL Server, Oracle, Access, Filimaker Pro, iyo MySQL. Laga soo bilaabo abarnaamijka aragtida barnaamijka, qaab kasta oo online ah ama sanduuq si loo helo qoraalka qoraalka ah wuxuu bixiyaa fursad ah inuu ku maamulo amar ah serverka. NikChaykovskiy, the Sare Maareeyaha Guusha Guud ee Macaamiisha, wuxuu sharxayaa in khaniisiinta ay u isticmaalaan halganaantan ku saabsan macluumaadka noocaas oo ay ku gaaraan weeraro badan.\nDhiirigelinta shaqada ee sirta\nWebsite-yada intooda badan waxay taageertaa qaabab ayadoo isticmaaluhu ku dari karo qaar ka mid ah xogta..Tanifursadda waa habka kaliya ee ay macaamiishu ku xiran karaan goobta oo ay helaan qaar ka mid ah baahidooda iyo xalalka jeegga. Beeraha, kaas oo awoodi karau oggolow talooyinka wax-soo-saarka sida kuwaan waxaa ka mid ah foomamka, miisaska, codsiyada taageerada, badhanka raadinta, goobaha faallooyinka, waraaqaha jawaab-celinta, saxiixafoomamka iyo sidoo kale galaan foomamka. Serayku wuxuu akhriyaa xogtan foomamahan oo ah amar, kaas oo u ogolaanaya inuu isticmaalo habka wax ka beddeloin server ah. Farsamooyinka qaarkood si loo yareeyo weerarkan waxay ku lug yeelanayaan xogta macluumaadka foomamka soo galista ka hor inta aysan gaarin serverka.\nWeerarrada fayraska ee SQL waxay isticmaalaan fursadan. Waxaa jira halis ah server, taas ooHackers badankood waxay u adeegsadaan in ay fuliyaan noocyo kale oo amar ah oo ku saabsan weerarkan. Dambiileyaashu waxay wax u dhimayaan amniga nambarrada iyagoo soo saari kara kuwo kalenoocyada amarrada ee server. Weerarkani wuxuu soo bandhigi karaa macluumaad qiimo leh sida macluumaadka kasta ee ku jira qaabka qoraalka.Intaas waxaa sii dheer, hacker wuxuu awoodi karaa inuu faylasha faylka gareeyo, soo dejiyo, loona badalo ama la tirtiro faylasha ku jirta server-ka xogtaas. Waawaa muhiim in la isticmaalo lambarka amniga marka la samaynayo website-ka.\nGanacsi kasta oo e-ganacsi ah oo si hufan u shaqeynaya, waxaa loo baahan yahay inuu jiro qaarheerka ku filan ee damaanada ammaanka internetka. Si kastaba ha ahaatee, waxan samaynaa boggaga internetka ee farsamada, kuwaas oo u ogolaanaya ganacsi ama iibsika iibsadaha. Ujeedada hackerku marnaba ma tixgelin, tani waxay ka dhigaysaa nidaamka oo dhan inay nugul yihiin. Dhiirigelinta sigaarka waa mid gaar ahnooca hack, kaas oo ka faa'iideysanaya nugul badan ee codadka bogagga. Kacbiyuutar wuxuu u heli karaa inuu galo server una sameeyo qaar ka mid ah kuwa waaweynjajabka iyo weerarrada. Nooca jilicsani waxa uu ka hortagayaa nabadgelyada bogga internetka, tani waxay ka dhigi kartaa dadaalkaaga SEO-ga. Waxaad awoodi kartaaIsticmaal tilmaan-bixiyahan si looga fogaado weerarrada Weerarka ee SQL ee ku yaal goobtaada. Intaa waxaa dheer, waxaad dareen-celin kartaa macaamiishaada khatarta soo foodsaarta oo haysoiyaga oo ka badbaaday weerarka.


Xeerilaalinta Minnesota oo Dalbatey 30 Sanno in la Xiro Ninki Diley George Floyd – Xogmaal.com\nDacwadi ka dhanka ahayd Derek Chauvin oo ahaa ninki sida foosha xun ugu diley George Floyd magaalada Minneapolis ayaa wixi danbi ahaa oo lagu soo eedeeyey lagu helay bishii afraad ee aanu soo dhaafney, waxa uu hada sugayaa xukunki uu mudan lahaa. Xeerilaalinta ayaa dalbaneysa in 30 sanno la xiro danbiilahan.\nDhanka kale, qareenadiisa ayaa dalbanaya in aan la xirinba oo ganaaxyo loogu ekeeyo maadaama uu waajibaadkiisa gudanayey ula kacna ka ahayn danbiga uu galey. Derek Chauvin ayaa sanadki hore diley George Floyd oo nin madow ahaa ka dib marki uu isaga oo katiinadeysan, xabadkana dhulka u yaalo uu qoorta jilibka kaga hayey waqti dheer. George Floyd ayaa ku qaylinayey ma dheefsan karo iyo erayo ay ka mid yiihiiin hooyo waan ku jecelahay. Eraygan danbe ayuu George Floyd la wadaagey madow badan oo booliska Mareykanka gacantooda ku baxay in uu noqdo eraygi ugu danbeeyey ee ay dhahaan.\nMudaaharaadyo badan ayaa ka dhacay Mareykanka geesihiisa kala duwan, qaasatan gobolka Minnesota oo ay magaalada Minneapolis ka mid ahayd meelihi sida ba’anaa u gubtey. Mudaaharaadyadan iyo habkii loo diley George Floyd ayaa noqdey mid ku qasbey gollaha deegaanka Minneapolis in ay bedelaan habka uu boolisku Minneapolis u dhisan yahay.


Dal ka mid ah YURUB oo ogolaaday in baasaboorka SOOMAALIYA lagu tago - Caasimada Online\nHome Warar Dal ka mid ah YURUB oo ogolaaday in baasaboorka SOOMAALIYA lagu tago\nDal ka mid ah YURUB oo ogolaaday in baasaboorka SOOMAALIYA lagu tago\nBelgrade (Caasimada Online) – Hay’adda Socdaalka iyo Jinsiyadaha Soomaaliya ayaa sheegtay in dowladda Serbia ay ka mid noqotay waddamada Qaaradda Yurub ee lagu tagi karo baasaboorka Soomaaliya.\nWarbixin ay soo saartay hey’adda ayaa lagu sheegay in arrintaan ay ku timid dadaal ay bixiyeen safiirka Soomaaliya ee Serbia Maxamed Cabdullahi Axmed, Wasaaradda Arrimaha Dibadda iyo Hay’adda Socdaalka iyo Jinsiyadaha.\nSidoo kale, warbixinta ayaa lagu sheegay in safaaradda Soomaaliya ee Belgrade Serbia si rasmi ah u gudbisay muunadda saxda ah ee Baasaboorka Soomaaliya.\nKaaliyaha Wasiirka Arrimaha Dibadda ee dhinaca Qunsuliyadaha Marwo. Vera Vukićević oo ay weheliso Ku-xigeenkeeda Marwo Mirjana Živković ayaa Safaaradda ka guddoomay Muunadda saxda ah ee Baasaboorka Jamhuuriyadda Federaalka ah Soomaaliya sedaxdiisa nooc.\nHay’adda Socdaalka iyo Jinsiyadaha ayaa tallaabadaan horumarka ah uga mahadcelisay Safaaradda Soomaaliya ee Belgrade iyo Diplomaasiyiinta howshan fududeeyay.


Qaxooti Soomaaliyeed Oo Maanta Dib Uga Soo Laabanaya Kenya – Goobjoog News\nQaxooti Soomaaliyeed Oo Maanta Dib Uga Soo Laabanaya Kenya\nSoomaali badan oo qaxooti ku ahaa dalka Kenya ayaa maanta oo Arbaco ah lagu soo waramayaa iney dib ugu soo laabanayaan waddoonka oo muddo badan ay ka maqnaayeen.\nDadka maanta soo laabanaya ayaa tiro ahaan waxaa lagu sheegay 850 ruux, waxaana ay kasoo ambabaxeen xeryaha Dhadhaab, iyaga oo soo gaaray dhanka xadka aan rasmiga ahayn ee Soomaaliya iyo Kenya.\nCollins Guedje, madaxa dib usoo celinta qaxootiga Soomaaliyeed ee Kenya u qaabilsan hay’adda UNHCR, ayaa sheegay in dhammaan qaxootigan ay si iskood ah usoo laabanayaan, kadib markii ay is diiwaangeliyeen.\nDadka ku nool Dhadhaab ayuu sheegay in badi ay doonayaan iney dib ugu soo laabtaan dalkooda, in badan oo iyaga kamid ahna ay isdiiwaangeliyeen.\nSanadkaan 2017-ka ayuu Collins Guedje sheegay in dalka kusoo laaban doonaan qaxooti gaaraya 79 kun oo qof, si ay dalkooda ugu noolaadaan.\nKadib markii qaxootiga Soomaaliyeed ee ku nool xeryaha Dhadhaab ay dhibaatooyin iyo handadaad joogta ah kala kulmeen dowladda Kenya, waxay go’aan ku gaareen in dalkooda ay kusoo laabtaan, kana qeybqaataan dib u dhiskiisa.\nWashington: Soomaaliya Oo Ka Qeybgalaysa Shir Looga Hadlayo Daacish\nKhasaare Ka Dhashay Booyad Shidaal Oo Ku Qaraxday Muqdisho


Midawga Yurub oo Taageeraya Somalia iyo G/Africa\nSomali President/ Ashton\nMidowga Yurub ayaa sheegay inuu taageero u fidinayo guud ahaan Gobolka Geeska Afrika iyada oo lagu caawinayo €3 Bilyan oo lacagta Euroga ah ilaa 2020ka.\nWarasaxaafadeed ka soo baxay xafiiska maidawga yurub u qaabilsan xiriirka caalamiga ah ayaa lagu sheegay in dhawaaqan taageeradu uu ku soo beegmayo ka hor intii aanay booqasho gobolka ku tagin Agaasime Ku-xigeenka Komishanka Yurub ee Agaasimka Hawlaha Horumarinta iyo Iskaashiga, Marcus Cornaro iyo Wakiilka Gaarka ah ee Midowga Yurub ee Geeska Afrika, Alexander Rondos.\nBooqashada wafdigan ayaa qayb ka ah hawlgal wadaag ah oo heer caalami ah oo ay ka mid yihiin Hay’adaha Caalimiga ah oo ay ku jriaan Xoghayaha Guud ee Qaramada Midoobay, Ban Ki-moon, Madaxwaynaha Kooxda Baanka Aduunka, Jim Yong Kim, Madaxwaynaha Bangiga Horumarinta Islaamka, Axmed Maxamed Cali Al-Madani iyo Gudoomiye ku xigeenka Komishanka Midowga Afrika, Erastus Mwencha.\nWafdiyadan ayaa warsaxaafadeedku sheegay inay safar ku tagi doonaan dalalka Soomaaliya Itoobiya, Jabuuti, iyo Kenya halkaas oo ay kula kulmi doonaan Madaxwaynayaasha dalwaddahaasi iyo wasiiradooda iyo xubno ka socda Ururada Bulshada si ay uga doodaan caqabadaha iyo iskaashiga mustaqbalka ee gobolka Geeska Afrika.\nTaageerada laba-geesoodka ah ee Sanduuqa Midowga Yurub ee 2014-2020 ee dalalka la booqayano inta uu socdo safarku waxay gaadhaysaa\nItoobiya €745 Milyan\nSoomaaliya €286 Milyan\nJabuuti €105 Milyan\nKenya €435 Milyan\nMidowga Yurub sidoo kale wuxuu xidhiidh ganacsi oo dhow la leeyahay dalalka Geeska. Sanadkii 2013kii guud ahaan alaabada laga soo dhoofiyo Yurub waxay gaadhay €4.8 Bilyan halka la soo degto gaadhay €2.3 Bilyan.\nMidowga Yurub wuxuu ku bixiyay in ka badan €1 Bilyan kaalmada bilow-aadantinimada ee Geeska Afrika ilaa iyo sanadkii 2011, Isagoo ka jawaabaya dhibaatada barakaca degdega ah iyo sidoo kale dhibaatooyinka cuntada iyo nafadaqa


Koobka Tartanka Goboladda ha loo bixiyo koobka QUDUS. - Kubadda Somali Sport Portal\nH Farah / Monday, December 11, 2017\n/ Categories: Sports News, Football, Disability Sport, About Somalia\nWaxaa si habsami leh uga socda Muqdisho, caasimadda Somaliya tartankii labaad ee taxanaha ahaa ay ku loolamayeen maamul gobolada Somaaliyeed. Tartankan oo si qurux badan loo maamulayo dowlad iyo gobolka Banaadir oo marti loo yahayba. In kastoo aan hore ugu lahaa waaya aragnimo tramadda goboladda waxaa haddana is bedelay duruufaha iyo waqtiga. Maanta waxaan talo ku bixino waa ha kasii samaatee marna ma aha dhaliil iyo dhaleecayn. Horumarka dal waa maro weyn oo wareegsan dhinacadana laga hayo hadii wadajir sare loo wada hayona waa lagu negaadaa, hadey dhinac u jaleecdo ama u janjeertona waa lumisay horumarkii ama hantidii la wada lahaa. Horumarka waxaa dhinacyadda ka haya dadka iyo dowladda waxay sugayaan sare u hinjin miisaaman si heerkii la gaaray hoos aan looga soo degin ee mar kale heer ka saraya kii hore la tiigsado.\nDadka waxaa mideya Diinta Islaamka ah oo aan cawo iyo nasiib u yeelanay inaan ku dhalano oo ku barbaarno. Sida laga warqabo waxaa maddaxyaraha Maraykan ku taliyey in uu Yuhuuda u aqoonsado in Qudus caasimad u tahay. Duruufaha jiraa hadey xadidaan in aanan miciin tari Karin, waa inaan maadiga macanawi ku bedelna oo ku muujinaa laxawgeena dareenkeena inaan garab taaganahay. Sidaas awgeed waxaan ka codsaynaa maamulka tartanka in koobka la bixinayo ama la bixindoono kulamada dambeba loogu magac daro Qudus. Taas oo lagu muujinayo garab istaaga, muujinta walaalnimada iyo gudashadda waajibka qof kasta oo muslin ah qoorta u suran. Qofka wax garadka ahi waa inuu fekeraa oo dareemaa tan walaalkiis haysataa isaga intey u jirto? Maxaase dadka reer falastiin gaarsiiyey heerka ay joogaan, sow ma ahayn shisheeye si fudud dalkoodii iyo degaankoodii u soo caga dhigtay. Sow qaar yar oo keli danaysato ahi kama iibin dhulkii iyo guryihii markii dambena intii kale sow awood looma sheegan. Sawirkaa mid u eg imisa dal ayaa ku sugan. Tirada aadmiga oo aad u fara badanaya iyo khayraadkii aduunka oo soo dabar go’aya awgood waxaa dunidu u hanqal taageysaa dowlada aan horumarin, welina khayraadkoodu dihenyahay. Xeel iyo xoogba waxaa lagu maquunin doonaa cidii loo arko iney marayso ama la marsan karo.\nDadka Rohingya ee Myanmar waxay ku dhaqnaayeen kumanaan sanadood maatana waxay ka qaxayaan dhulkoodii hooyo, Dunidu waa ka indha saabatay. Hadii xusuusteenu yartahayna markii abaar iyo nabad xumo inala soo derseen, markii aduunku inagu sheegay quus, hadaan Turkiga Alle inoo bixin manta ciyaaro ma hadal hayneen. Nabadda waxaa dhala cadaaladda, waxayna ku timaadaa marka dadku yeeshaan wax ka dhaxaya. Qof kast waa jecelyahay inuu xuquuqdii Alle siiyey haysto cidna aanu uga baqin maalkiisa, naftiisa iyo reerkiisa. Qof kastii doon inaan lagu xad gudbin oo aanu ku noolaan cabsi maxaa ugu wacan in qofku waxaanu naftiisa la doonin inuu aadmi kale ku dayo.\nAan ku soo rogaal celino Isboortiga waa nabad nin haystaa maxaa lagu sii horumarin karaa barbaarinta ubbadka Soomaaliyeed jir, maskax iyo laxaw (Dareen). Laxawga oo afka qalaad lagu yaraahdo emotional waa qayb weyn oo qofka jihaysa kana dhigta waxa uu yahay.\nGunaanad aragnay isku aadkaka kooxaha sideese loogu mataaneyey degmooyinka Muqdisho, awood ma u leeyihiin iney marti sooraan wafdiyada Gobolada, doodo iyo kulamo kale ma tagaan. Masraxa furan iyo Ajakis hadii aan Gole marti iyo Madadaalo jirin ma tegi karaan. Ma aha in tartanka Kubadda Cagta ay ahaato muhimaddu, Kubadda cagtu waa marinkii lagu gaaraayey dhalin mideysan, shacab is ogol, fekerka qabiil oo ka baxa maskaxda dadweynaha iyo dowlad iyo shacab garta waajibka lagu leeyahay, xaqoodan hela. Soomaali Alle u magan iyaduna is mudan.\nPrevious Article Isku aadka cayaaraha kubada Cagta maamul gobaleedyada oo la shaaciyay\n7591 Rate this article:


Wararka Maanta: Sabti, Jun 29, 2013-Xukuumadda Soomaaliya oo Qorsheynaysa inay Sheekh Axmed Madoobe la heshiiso si Xiisadda Kismaayo loo dajiyo\nWakaaladda wararka ee Reuters oo soo xiganaysa siyaasiyiin reer galbeed ah iyo kuwo kasoo jeeda gobolka ayaa waxay sheegtay in qorshahan uu yahay mid ay dowladda Soomaaliya ku doonayso inay xiisadaha jira meesha kaga saarto.\n“Xukuumadda Soomaaliya waxaa laga yabaa inay heshiis la gasho Sheekh Axmed Madoobe,” ayay Reuters kasoo xigatay saraakiil shisheeye ah oo ku dhow dowladda federaalka Soomaaliya.\nKismaayo ayaa waxaa labadii maalmood ee ugu dambeeyay ka socday dagaallo u dhexeeya taageerayaasha, Sheekh Axmed Madoobe iyo xubnaha kale ee kula muransan hoggaaminta maamulka Jubbaland.\nDagaallada Kismaayo ayaa lagu dilay tiro badan oo shacab ah, iyadoo sidoo kale lagu dilay dagaalkaas ciidamadii dagaalku u dhexeeyay, isbitaalka magaalada Kismaayo ayaa la dhigay dhaawacyo fara badan oo ka dhashay dagaalka.\nAfhayeenka Madaxweynaha Soomaaliya, Inj Cabdiraxmaan Cumar Cismaan (Yariisow) oo isna la hadlay Reuters ayaa sheegay in dowladdu ay doonayso inay heshiis la gasho Sheekh Axmed Madoobe, balse aysan go’aansan xilka uu qaban doono.\nSiyaasiyiinta kale ayaa qaba in dowladda Soomaaliya ay ku qasban tahay inay la heshiisyo hoggaamiyaha Raaskambooni, si ay xal ugu hesho dhibka ka aloosan Jubbooyinka oo ka mid ah deegaannadii laga qabsaday Al-shabaab.\nInkastoo Sheekh Axmed Madoobe uusan arrintan ka hadlin, haddana waa mas’uul inta badan ku adkeysanaya inuu yahay madaxweyanha maamulka Jubaland ee bishii hore looga dhawaqay Kismaayo.


74 milyan oo doolar ayuu ku bixinayaa guurka gabadhiisa - BBC News Somali\nLahaanshaha sawirka QOYSKA JANARDHANA REDDY\nImage caption Janardhana Reddy (Bidix), gabadhiisa & xubno qoyskiisa ka tirsan\nMid ka mid ah guurkii ugu qaalisaa aduunka oo shan maalmood soconaya ayaa dabaalddeggiisu ka socdaa koonfurta Hindiya gobolka Karnataka.\nMaalqabeen lagu magacaabo Janardhana Reddy oo ka ganacsadda macdanta horeynna u ahaa wasiir gobolleed ayaa la sheegay in u ku bixinayey aduun lacageed oo gaaraya 74 milyan oo doolar guurka gabadhiisa oo ka dhacaya magaalada Bangalore.\nQarash bixintan caqliga ka baxsan waxay dhalisay in si wayn loo dhalliilo iyadoo malaayiin Hindi ah ay la daalacdhacayaan dhibaato ka dhalatay Bangiyada oo laga la'yahay in lacagihii nuqulka ahaa.\nEedeymaha ayaa waxaa ka mid ah in tani tahay dhaqan xun oo lagu soo bandhigayo tujaarnimada.\nLaakiin sheekada yaabkeedu wuxuu yahay ninkan hantida intaas la'eg ku bixinaya guurka gabadhiisa wuxuu bannaanka ku joogaa racfaan maxkamadeed oo waxaa loo haystaa eedeymo ku salaysan musuqmaasuq, kuwaasi oo uu gaashaanka u daruuray.\nGuurka waxaa amaankiisa sugaya sadex kun oo ilaallo gaar ah iyo sadex boqol oo ciidamo Booliis ah oo ay ku jiraan kuwa qaraxyada ka hortaga iyo waliba eeyaha wax uriya.\nImage caption Arooska waxaa ilaallo ka ahaa 300 Booliis ah\nGuurkii dunidda ugu qaalisanaa:\nGuurkan wuxuu noqon karaa mid aad u qaalisan, laakiin wuxuu ka fogyahay innuu kaligiis yahay, halkan waxaa ka mid ah guurka ugu qaalisan aduunka.\nVanisha Mittal, gabar uu dhalay ninka labaad ee ugu hantida badan Hindiya oo lagu magacaabo Lakshmi Mittal, ayaa ayaa guursatay Amit Bhatia xaflad la sheegay inay ku kacday 74 milyan oo doolar sanadkii 2004-tii, sida uu sheegay wargeyska Forbes oo ay BBC-du soo xigatay qoysku waxay wadanka Faransiisku u qaadeen 1000 marti ah si ay uga qayb galaan xafladda oo ka dhacday Versailles.\nLaakiin waa hoos galiyey arooskaas kii Amiirka dhaxalka boqortooyada UK isla leh Charles & Diana, [Ameeriadii geeriyootay ee gobolka Wales] Princess of Wales. Arooskaas oo sanadkii 1981-kii dhacay waxaa ku baxay aduun lacageed oo gaaraya 37.2 milyan oo lacagta Ingiriiska taas oo maanta u dhiganta 116 milyan oo geniga kuna dhaw 150 milyan oo doolar, laakiin guurka wiilkooda William oo guursaday Kate Middleton wuxuu ku kacay 20 milyan geniga Istarliinka ah sida uu qoray wargeyska Daily Mail.\nLamaane u dhashay wadanka Ruushka ayaa bishii March waxaa isguursaday wiil uu dhalay milyuneerka lagu magacaabo Said Gutseriev oo guursaday Khadija Uzhakhovs arooskaas oo ka dhacay Magaalada Mosko waxaa ku baxay 1.2 milyan oo doolar sida wargeyska Mail Onliune uu qoray oo ay BBC-du soo xigatay, waxaa arooskaas ka heesay fanaaniin ay ka mid yihiin Jennifer Lopez, Sting & Enrique Iglesias.